ပြောင်းလဲခြင်းများသည် မပြောင်းလဲခြင်းသာဖြစ်သည်…..။ | Myanmar Gazette News Media Forum Network\nHome » Drama, Essays.. » ပြောင်းလဲခြင်းများသည် မပြောင်းလဲခြင်းသာဖြစ်သည်…..။\nPosted by naywoon ni on Jan 24, 2012 in Drama, Essays.., My Dear Diary | 18 comments\nနေ၀န်းနီ - အကြား /အတွေး မှတ်စု\nတစ်နေ့က ဗစ်တာစိုးမိုးရဲ့ စာအုပ်အငှားဆိုင်လေးမှာ ဂျာနယ်လေးတွေဖတ်ရင်း နေ၀န်းနီတို့ထုံးစံအတိုင်း ဘကုန်းသုံးလုံးလုပ်ပြီး လေကန်နေမိတယ်….။ ဘကုန်းသုံးလုံးဆိုတာက နေ၀န်းနီတို့အရပ်ဘက်က အသုဘအိမ်ကနေ စပြောမှဇာတ်ရည်လည်မယ်…။ နေ၀န်းနီတို့ အရပ်က အသုဘအိမ်မှာ ညလူစောင့်အိပ်ဖို့ တစ်ညလုံးပေါက် ဖဲဝိုင်းခံလေ့ရှိပါတယ်….။ ဖဲရိုက်ဖို့ ၀ါသနာပါတဲ့သူတွေက ဘယ်နေ့ ဘယ်သူ့အသုဘရှိတယ် စနည်းနာပြီး လိုက်လံကစားလေ့ရှိပါတယ်…။ တစ်ချို့လည်း တစ်ကယ်ဖဲရိုက်မဲ့သူနဲ့ အဖော်လိုက်လာပြီး ဖဲမီးလှုံတာပါ…။ ဘေးကနေ အားပေးတယ်ပေါ့…..။ ရှေ့ကရိုက်တဲ့သူ ဖဲသေသွားရင် သူကအစားဝင်ပြီး ကစားပေးတတ်တယ်…။ သူကဖဲရိုက်ဖို့ဝါသနာပါတယ်…။ ပိုက်ဆံမရှိဘူး…။ ဆိုတဲ့ ၀ါသနာရှင်ပေါ့လေ…။ တစ်ခါတစ်လေ ရှေ့က ကစားတဲ့သူကနိုင်ရင် သူ့ကိုမုန့်ဖိုးပေးတတ်ပါတယ်..။ အဲဒိပိုက်ဆံလေးနဲ့ သူက နောက်တစ်ဝိုင်းကစားဖို့ လူစုဖန်တီးပေးလိုက်ပါတယ်…။ သူများပေးတဲ့မုန့်ဖိုးပဲဖိုးနဲ့ ကစားမယ်ပေါ့လေ…။ အသုဘ၀ိုင်းဆိုတာက တရားဝင်ခွင့်ပြုထားတာတော့ မဟုတ်ဘူး..။ ဒါပေမဲ့ အရပ်ထုံးစံဖြစ်နေတော့ မသိချင်ယောင်ဆောင်နေကြတာများပါတယ်..။ ပြဿနာတော့ မဖြစ်စေနဲ့ပေါ့လေ…..။ ဒီလိုနဲ့ ၀ါသနာရှင်က ဖဲဝိုင်းထဲဝင်ပြီးကစားရင်းနဲ့ ရှုံးတော့ စောစောက သူ့ကျေးဇူးရှင်ဆီက တောင်းပေါ့…။ တစ်ခါတစ်လေမှကစားရတာဆိုတော့ ရိုက်ရင်းရှုံး ဖဲဝိုင်းက တစ်ညလုံးဖြစ်နေအောင် ကစားပေးရတာပါ…။ ဒီတော့ ဟိုကဆွဲဒီရဆွဲ မရတော့ ဒုံရင်း သူ့ဆရာနားပြန်ရောက်သွားရော…။ ဟိုဘက်ဝိုင်းမှာ ကိုယ်တိုင်ကစားဖူးသွားတဲ့ အရှိန်လေးနဲ့ ဆိုတော့ ဟိုလိုဝင်ပြောဒီလိုဝင်ပြော ဟိုကလည်း ဖဲမကောင်းလို့ မွှန်…။ ဒီတော့ ဘိုင်ကျလိုဘေးထိုင်ပြီးဘုပြောနေတော့တာပေါ့…။ အဲဒါကို နေ၀န်းနီတို့ (ဘ) သုံးလုံးလို့ ပြောတာပါ…။ နေ၀န်းနီတို့ချင်းတွေ့ပြီးဆိုရင် မပြီးနိုင်မစီးနိုင်ပြောဖြစ်တာက ရွာထဲက (အွန်လိုင်းပေါ်က) အကြောင်း…။ အဖြစ်ရှိသလားဆိုတော့ ဟိုစပ်စပ် ဒီစပ်စပိလုပ်တတ်တယ်ဆိုရုံ …..။ ဒီတော့ အသုဘအိမ်ဖဲဝိုင်းက ၀ါသနာရှင်လို ဘိုင်ကျလို့ ဘေးထိုင် ပြီး ဘုပြောနေရုံကလွဲပြီး ဘာမှမတတ်နိုင်…။ ဒီလိုနဲ့ ပြောင်းလဲလာတယ်ဆိုတဲ့ အပြောင်းအလဲ တွေ အကြောင်းရောက်သွားလေရဲ့…။ တစ်ကယ်ပြောင်းလဲလာတာလား ပြောင်းလဲတယ်ထင်ရုံလောက်ပြောင်းလဲလာတာလား ဆိုတာတွေလည်း ပါလာရဲ့….။ အဲဒိအချိန်မှာပဲ ကျောင်းဆရာ NWNN ၀င်လာတယ်…။\n“ ကိုနေ၀န်းနီ ဘာတွေ ချက်တင်ထိုင်နေကြတာလဲဗျ…..”\n“ ဟာ…… ဆရာကြီး လာ……လာ ဒီမှာ ကျုပ်တို့ ပြောင်းလဲလာတယ်ဆိုတဲ့ အခြေအနေတွေကို ပြောနေတာ တစ်ကယ်ပြောင်းလဲလာတာလား ပြောင်းလဲတယ်လို့ ထင်နေကြတာလား ပြောနေတာ…. ဆရာကြီးတို့ ကျောင်းတွေ ကော သင်ရိုးတွေ ဘာတွေ ပြောင်းဦးမှာလား ရှေ့နှစ်ကျရင်……”\nဆရာ NWNN က ………….\n“ ကျုပ်တို့ လောကမှာ စကားတစ်ခုရှိတယ်ဗျ…….. အဲဒါဘာလဲဆိုတော့ ပြောင်းလဲခြင်းများသည် မပြောင်းလဲခြင်းသာဖြစ်သည်တဲ့ ………..”\n“ အဟဲ……..လုပ်ပါဦး ဆရာရဲ့ ဘာတွေ ပြောင်းလဲလို့ ဘာကမပြောင်းလဲရတာလဲ………”\n“ ဒီလိုဗျ….။ ပညာရေးစနစ် က နှစ်တိုင်းတစ်မျိုးမဟုတ်တစ်မျိုးပြောင်းလဲနေတာ အဲ မပြောင်းလဲတာက ဘာလဲဆိုတော့ ကျောင်းသားကော မိဘကော ဆရာပါ သူတို့ အာရုံ စိုက်နေတာက ဆယ်တန်းအောင်ရင် အမှတ်များများရဖို့ တစ်ခုပဲ အာရုံ စိုက်နေတာဗျ…။ တစ်ကယ်တတ်ဖို့ သိဖို့ မလိုဘူး…။ သူတို့ အာရုံစိုက်တာ ဒီနေ့လက်တွေ့ အခြေအနေအရ မမှန်ဘူးလာဆိုတော့ လည်း မှန်တာပဲ…။ ဆယ်တန်းမှာအမှတ်များမှလိုင်းကောင်းမှာကိုး…….။ ဒီတော့ လိုင်းကောင်းတာမကောင်းတာ ဆယ်တန်းအောင်စာရင်းအမှတ်နဲ့  ခွဲတဲ့ စနစ်ပျောက်မှ ပညာရေးဘက်က ပြောင်းလဲလာမှာ ……။ ကျန်တဲ့ အပေါ်ယံတွေပြောင်းနေလို့တော့ ဒီလိုပဲ စခန်းသွားနေဦးမှာပဲ…။ ကျောင်းမှာသာ သင်ရိုးကိုအပြည့် သင်နေတာ ကျူရှင်တွေနဲ့ ဘော်ဒါတွေမှာ အမှတ်ပေး ဇယားကိုင်ပြီး သင်ရိုးတွေ ဖြုတ်ပစ်တာတွေ ရှိနေတယ်…။ ပြီးတော့ ကျုပ်တို့ ကျောင်းမှာ ဂီတ သင်ခန်းစားချိန်ရှိတယ်…။ ကွန်ပြူတာ သင်ခန်းစာ လည်းရှိတာပဲ…။ မီးကလာ သင်ထောက်ကူက မပြည့်စုံ ဆယ်တန်းစာမေးပွဲမှာ ထည့်ဖြေရမှာ မဟုတ်လို့ ဘယ်သူကမှ စိတ်မ၀င်စား…။ ဒီတော့ အပေါ်ယံ ပြောင်းလဲမှုတွေထက် ဆရာဝန် ဖြစ်မှ တို့ အင်ဂျင်နီယာပဲလုပ်ချင်တာတို့ ဆိုတာတွေအရင် ဖျောက်ရဦးမယ်…။ အခုလက်ရှိကျောင်းသားတွေထဲမှာ မိုးလေသ၀ပညာရှင်ဖြစ်ချင်တဲ့သူမရှိဘူး ..။ ဓါတ်ခွဲခန်းမှူးဖြစ်ချင်တဲ့သူမရှိဘူး…။ အမှတ်အရ သူ့ဟာနဲ့သူ အမြင့်ဆုံးရောက်ချင်နေတဲ့သူတွေချည့်ပဲ….။ ဓါတုဗေဒ၀ါသနာပါလည်း သူ့အမှတ်က ဘူမိဗေဒ လောက်မှီ နေတယ်ဆိုလျှောက်လိုက်တော့တာ …။ ကျန်တာနောက်မှကြည့်ရှင်းပဲ…။ ဒီတော့ ဒီလိုအတတ်ပညာရှင်တွေလည်း လူတန်းစေ့နေနိုင်တယ်…။ မချို့ငှဲ့ကြဘူးဆိုတာ ဖြစ်အောင်အရင်လုပ်ပြရမယ်…။ အလုပ်အကိုင်တွေ ဘာသာရပ်နဲ့ အညီ ဖန်တီးပေးမယ်ဆိုရင်………………. အဲဒါမှ တစ်ကယ်ပြောင်းသွားမှာ……….။ နို့မို့ဆိုလို့ကတော့\nပြောင်းလဲခြင်းများသည် မပြောင်းလဲခြင်းများသာဖြစ်သည်…..။ဆိုတာက တည်မြဲနေဦးမှာပဲ………….။\n(မှတ်ချက်….. ကျောင်းဆရာတစ်ယောက်ရဲ့ အမြင်တစ်ခုမျှသာဖြစ်ပါတယ်……….။ )\nအဲဒါတော့အတိအကျထောက်ခံတယ်။ ဆယ်တန်းမှာအမှတ်မကောင်းလို့ကတော့တသက်တကျွန်းကျလိုက် သလိုပါပဲ။ ပြန်အဖတ်ဆယ်လို့ကိုမရတော့ဘူး။ အသက်မွေးဝမ်းကြောင်းတခုခုမှမ၀င်ရင်ရိုးရိုးဘွဲ့ကသုံးစားမရ သလောက်ဖြစ်နေတဲ့ပညာရေးကိုပြောင်းစေချင်နေတာကိုယ်တွေ့မို့ပါ။\nကျက်လို့ အောင်တော့ ကျက္ကသိုလ်ရောက်သွားရောတဲ့…။\n~~~~ ဒီလိုအတတ်ပညာရှင်တွေလည်း လူတန်းစေ့နေနိုင်တယ်…။ မချို့ငှဲ့ကြဘူးဆိုတာ ဖြစ်အောင်အရင်လုပ်ပြရမယ်…။ ~~~\nတစ်ချို့ဘာသာ တွေ ဆိုရင် ဘွဲ့ပညာ နဲ့ ဆိုင်တဲ့ အလုပ်ကိုတောင်မှ ဖန်တီးပေးထားတာ မရှိဘဲ။\nပညာရေး နဲ့ အလုပ်အကိုင် အခွင့်အလမ်း ဆိုတာ ပညာရပ် အားလုံး နဲ့ မသက်ဆိုင်တော့လဲ မိဘကို အဆိုးမဆိုသာပါဘူး။\nခလေးမိဘတွေ ရဲ့ တိုက်တွန်းချက် နဲ့ဘဲ ခလေးတွေ အတော်များများ ဟာ သူတို့ ဝါသနာပါတာ ဘာလဲ ဆိုတာ မသိတော့ဘူး။\nမိဘ ဘက်ကလဲ ကိုယ့်သားသမီး ကို လူတန်းစေ့ နေနိုင်တဲ့ နေရာကို တွန်းရမှာပါဘဲ။\nဝမ်းနည်းစရာက အဲဒီ မြန်မာပြည် ရဲ့ ထိပ်တန်းဘွဲ့ တွေဟာ တောင်မှ နိုင်ငံတကာ လက်ခံ အဆင့်အတန်း မမှီတာပါဘဲ။\nစိတ်ဝင်စားစရာ ပါဘဲ ဆရာနေဝန်းနီရေ။\nဘဘနီရေ မှန်ပါတယ် ကလေးတစ်ယောက်တော်တယ်မတော်ဘူးဆိုတာကို စာမေးပွဲမှာ အဆင့်ဘယ်လောက်ရတယ်ဆိုတာနဲ့ချိန်ထိုးတတ်ကြတာကို ပြင်သင့်ပါတယ်\nကြီးလာရင်ဘာလုပ်ဆိုပြီး ငယ်ငယ်ကတည်းက ခေါင်းထဲရိုက်သွင်းကြတာမျိုးကိုလည်း မဖြစ်စေချင်ပါ\nခံယူချက်အတိုင်း ပြုမူကြတာမို့လို့ ကျောင်းသားတွေအပေါ်အများကြီး သက်ရောက်ပါတယ်\nိမိုးစက်ကတော့ ကံကောင်းလို့ဘ၀တစ်လျှောက်လုံးမှာ ဆရာကောင်းတွေတော်တော်များများနဲ့ကြုံခဲ့ရပါတယ် ၆တန်းနှစ်က နယ်မြို့လေးတစ်မြို့မှာနေရတယ် တစ်ရက်တော့ အင်္ဂလိပ်စာအချိန်မှာ ဆရာကအရှေ့ကနေ vocabulary တွေကို blackboard မှာရေးပေးနေတယ် drawn ဆိုတဲ့စကားလုံးလေးကို ဆရာက ရေနစ်သည်လို့ရေးပေးထားတယ်\nမိုးစက်က အဲဒီစာလုံးရဲ့ဘေးမှာ လူတစ်ယောက်ရေနစ်နေတဲ့ပုံကိုဆွဲလိုက်တယ် လက်နှစ်ဖက်မြှောက်ပြီး help လို့အော်နေတဲ့ပုံ၊ အဲဒါကိုဘေးကသူငယ်ချင်းတစ်ယောက်ကတွေ့ပြီး ဆရာဒီမှာစာမရေးပဲ ကျောင်းစာအုပ်ထဲမှာပုံဆွဲနေတယ်လို့တိုင်လိုက်တယ်၊ တစ်တန်းလုံးက၀ိုင်းကြည့်လို့ပေါ့ ဆရာဘယ်လိုအပြစ်ပေးမလဲဆိုတာလဲ စိတ်ဝင်စားနေကြတယ်၊\nဆရာက မိုးစက်ရဲ့စာအုပ်ကိုယူကြည့်ပြီး အဲဒါ creation လို့ခေါ်တယ်တဲ့၊ အဲဒီစကားလုံးကို ပထမဆုံးအကြိမ်စသိပြီး ဘာသာပြန်စရာမလိုပဲ နားလည်ခဲ့ရတယ်၊ တကယ်လို့အဲဒီတုန်းက ဆရာကသာ အပြစ်ပေးခဲ့မယ်ဆိုရင် စိတ်ထဲမှာ ဒဏ်ရာတစ်ခုတော့ရသွားမှာပဲ…..\nဘဘနီရေ drawn အစား drown လို့ပြောင်းဖတ်ပေးပါ။\nထောက်ပြသွားတဲ့ အချက်ကလေးက အလွန် ထိမိတာမို့\nဖတ်သွား မှတ်ထား ပါတယ်နော..\nကျနော်ဆို ဆယ်တန်းအောင်ရင် ပြီးရော..တက္ကသိုလ်က ဘလိုဖြေဖြေ ဘွဲ့ တစ်ခုရတယ်..\nဆယ်ဒန်းအောင်အောင်သာလုပ် ဆိုလို့ ..ကျနော့်ခေါင်းထဲ ဆယ်တန်းကလွဲပြီးကျန်တာ ဘာမှသိဘူး..ခုချိန်ထိပဲဗျာ\nကျောင်းဆရာတစ်ယောက်ရဲ့အမြင်ကို နှစ်သက်သဘောကျ ထောက်ခံမိပါရဲ့\nကျွန်တော်လည်း ၁၀ တန်းအဆင့်က ကျော်လွန်ဖို့ အဓိကဆိုတဲ့ အထဲမှာပါခဲ့တယ်ဗျ ….\nကံကောင်းတာလား ဆိုးတာလားမသိဘူး ကျွန်တော်က ကျက်ပြီးဖြေရတဲ့စာမေးပွဲ ဒါကျက် ဒါမေးဆိုတဲ့ စာမေးပွဲတွေကို ဆန့်ကျင်သူတစ်ယောက်ဗျ\nဒါကြောင့်လည်း ၁၀ တန်းမှာ ကိုယ်စိတ်ပါရာတွေပဲ လေ့လာမိတယ် ကံကောင်းချင်တော့ စာမေးပွဲအောင်က လိမ်ဖယ်လိမ်ဖယ်နဲ့ အောင်တဲ့အထဲပါရော\nဒါနဲ့ အဲဒီတုံးက ၀ါသနာပါတဲ့ အသက်မွေးဝမ်းကြောင်းပြုလို့ရတဲ့ မေဂျာတစ်ခုကို ယူခဲ့ပြန်ရော …. ခက်တာက စာမေးပွဲတွေမှာ ဒါမေး ဒါကျက် ဒါဖြေ ဒါနဲ့ပဲ အောင် ဆိုတဲ့ ကိစ္စတွေကို မကြိုက်သူတစ်ယောက်မို့ ၁၀ တန်းအောင်ရင် ကျောင်းပြီးပြီဆိုတဲ့ လူရွှင်တော်ရဲ့ ပျက်လုံးဟာ ကျွန်တော့်အတွက် မမှန်ခဲ့ပါဘူး ခြေချော်လက်ချော် ဖြစ်ရင်း ကျောင်းပြီးလာခဲ့တယ်ပေါ့ … အဲဒီမေဂျာက အမှန်တော့ အသက်မွေးမှုတွေမှာ အဲဒီခေတ်တုန်းက အကျင့်ပျက်တဲ့သူ အများဆုံးလို့ထင်မိတယ် …. အဲဒါနဲ့ စိတ်မပါတော့ဘဲ နောက်ထပ် အသက်မွေးဝမ်းကျောင်း ကျောင်းတစ်ခုကို တက်ခဲ့ပြန်တယ် … အဲဒီမှာလည်း ဘာသာရပ်တစ်ခုက (ကျွန်တော်သဘောကျတဲ့ဘာသာရပ်တစ်ခုပါပဲ) နောက်ထပ်အသစ်သင်တဲ့ ဆရာတစ်ယောက်က ဒါသင် ဒါကျက် ဒါမေး ဒါဖြေ ဆိုတာကို ရွဲ့ပြီး သင်သမျှ မလုပ်မိတော့ ဆပ်ပလီထိခဲ့ပြန်ပါသေးတယ် …. ဆရာကို စော်ကားတာတော့မဟုတ်ပါဘူး ဆရာကလည်း စေတနာနဲ့ပါ ကျွန်တော်တို့တွေဟာ အသက်မွေးဝမ်းကြောင်းပညာရပ်တစ်ခုကို တတ်မြောက်ဖို့ လူအား အချိန်အား ငွေအား အကုန်လုံး ရင်းပြီး တက်လာရတော့ (ဝေးလံတဲ့ဒေသက သူတွေလည်းပါတော့) အချိန်တန်ရင်အောင်စေချင်တဲ့စိတ်နဲ့ပေါ့ …. အခုတော့ ဒါသင် ဒါကျက် ဒါမေး ဒါဖြေ ဆိုတဲ့ ကိစ္စတွေကို တွန်းလှန်ဖို့ အမြတ်ဆုံးလို့ပြောကြတဲ့ အသက်မွေးဝမ်းကြောင်း လောကထဲကို ၀င်ရောက်ခဲ့ပေမယ့်လည်း ကိုယ်က ဘာကောင်မှ မဟုတ်ပြန်သေးတော့ ကိုယ့်ပတ်ဝန်းကျင်မှာပဲဗျာ ……..\n“စိတ်ဓာတ်၊ စည်းကမ်း၊ ပညာ” တဲ့\nကျွန်တော်တို့တွေ စိတ်ဓာတ်ကလေးတွေက စတင်ပြီး ………………………………………………………………………..\nဘယ်နှစ်မှတ်ရမှ …… ဆိုပေမယ့် အမှတ်အပေါ် မူတည်ပြီး အမြင့်ဆုံး တက္ကသိုလ်တွေကို ထိပ်ဆုံးထား လျောက်ကြတာပါပဲ။ ကိုယ် တကယ်ဝါသနာ ပါတာကို ဘေးချိတ်ပြီး မိဘတွေ လျောက်ခိုင်းတဲ့ အတိုင်း ကျောင်းသားတွေက လျောက်ကြတယ်။ ကျောင်းသားတွေ ကိုယ်တိုင်ကလည်း ကိုယ် ဘာကို ဝါသနာ ပါလဲဆိုတာ မသိဘူး ဖြစ်နေတာက များပါတယ်။ ဒါကြောင့် နားအေး ပြီးရော မိဘ လျောက်ခိုင်းတဲ့ လိုင်းကို လျောက်လိုက်ကြတာပဲ။ တက္ကသိုလ် ဆိုတာလည်း ကျောင်းသား အများစုရဲ့ မျက်စိထဲမှာ အလွန် အင်မတန်မှ လွတ်လပ်မှုတွေနဲ့ ပြည့်နှက်နေတဲ့ နေရာတစ်ခုလို့ပဲ မြင်ကြပါတယ်။ ဒါဖြင့် တကယ့် ပညာတတ်၊ တကယ့် အတတ်ပညာရှင် ဆိုတာ … ကျုပ်တို့ မြန်မာပြည်မှာ … တက္ကသိုလ် ဆိုတာကြီးတွေက ပေါက်ဖွားလာနိုင်ပါဦးမလား …. ။ ဘွဲ့တော့ ရခဲ့ပါတယ် … ။ တကယ်ရော တတ်ခဲ့ရဲ့လား ဆိုတော့ ….. ။\nကျုပ်တို့ မြန်မာပြည်ရဲ့ ပညာရေး စနစ်ကြီးကို အမြန်ဆုံး ပြင်သင့်ပြီဗျာ … ။ ဘက်စုံထောင့်စုံ ကနေပေါ့။\n“လိုင်းကောင်းတာမကောင်းတာ ဆယ်တန်းအောင်စာရင်းအမှတ်နဲ့  ခွဲတဲ့ စနစ်ပျောက်မှ ပညာရေးဘက်က ပြောင်းလဲလာမှာ ”\nဒီအကြောင်းကျနော်ပြောဖို့ကြိုးစားနေတာဗျ၊ တချို့ ကလေးတွေ ၀ါသနာလည်းပါတယ်၊အခြေခံ(ဆက်စပ်မှု၊နီးစပ်မှု)လဲရှိပါရဲ့သားနဲ့ အမှတ်မမီလို့ သင်ခွင့်မရ၊ လက်မှတ်မရလိုက်ကြတာတွေရှိတယ်၊ တကယ်သူတို့ ၀ါသနာပါတဲ့ ပညာရပ်ကို သင်ခွင့် လုပ်ခွင့်ရသွားကြရင် တော်တော်ကောင်းမယ်ဗျာ။\nအဘနီရေ … တစ်ချို့သော ဘာသာတွေ ၊ ပညာရပ်တွေ ၊ ပညာရှင်တွေရဲ့ သဘော သဘာဝက အပြင်လူတွေနဲ့ ရင်းနှီးကျွမ်းဝင်မှုမရှိတာရယ် .. လုပ်ငန်းသဘောသဘာဝနားမလည်တာရယ်ကြောင့် … အားကျလိုစိတ်မဖြစ်တာ … ဖြစ်ချင်စိတ်မဖြစ်တာလို့ ထင်ပါတယ် … ။ ရုပ်ရှင်တွေမှာ .. များများ ထည့်ရိုက်ပေးရမယ် … ဓာတုဗေဒပညာရှင်တို့ … အားကစားနည်းပြတို့ … စသည်ဖြင့်ပေါ့\nသူများနိုင်ငံတွေမျာ ကုမ္ပဏီဝန်ထမ်းထက် ..အစိုးရ၀န်ထမ်းဖြစ်ချင်လွန်းကြတယ် … ။ အထောက်ပံ့နဲ့ လစာလည်းကောင်းပြီး အဆင့်မြင့်တယ်လို့ … ကျွန်မတို့ ရုံးခွဲ .. ရှန်ဟိုင်းက တရုတ်မတွေပြောဖူးတယ် … ။\nအလုပ်တူတူလုပ်တဲ့ တရုတ်မလေး .. အစိုးရအလုပ်ရလို့ ခုန်ပေါက်ပြီး အလုပ်ထွက်သွားတာလည်း ကြုံဖူးတယ် … ။သူတို့နိုင်ငံမှာ အစိုးရအလုပ်ဆိုလျှင်ဘယ်နေရာပဲ ရရ အဆင့်တန်းမြင့်ပြီး … လစာလည်းကောင်း ၊ စနစ်လည်းကျလို့ .. လူတိုင်း လုပ်ချင်ပေမယ့်.. အရည်ချင်း အစစ်မှန်နဲ့ လစ်လပ်နေရာကိုကြည့်ပြီး အလုပ်ခေါ်တာမို့ .. အလုပ်ဝင်ရမလွယ်ပါဘူးတဲ့လေ .. ။\nကျွန်တော်တို့တွေဟာ အပြင် အကာပြောင်းလဲမှုထက် တစ်ကယ်တမ်း အနှစ်သာရ ပြောင်းလဲမှုကို တွေ့မြင်ချင်ကြတာပါ…။\nလိုအပ်တာတွေ စာရင်းပြုစုပြီးတင်စေဗျား …..။ ပညာရေးဝန်ကြီးဆီကိုပြောတာနော်…………


မီးဘာကြောင့် မငြိမ်းသနည်း။ | Mandalaygazette's Weblog\nMyanma News May 25, 2010 Comments: 6\nမင်္ဂလာဈေးမီး ဘာကြောင့်ဒီလောက်ကြာကြာ လောင်ရသနည်း။\nမီးသတ်ဝန်ထမ်းများကို အပြစ်မပြောလိုပါ။ သူ့တို့လည်း တစ်ရက် နှင့် တစ်ည တိတိ မအိပ်၊ မစားကြိုးစားပြီး ငြိမ်းသတ်ကြပါသည်။\nပစ္စည်းကိရိယာ မပြည့်စုံသောကြောင့်ဖြစ်ပါသည်။ အထပ်မြင့်များသို့ လှေကားထောင်ပြီး ပက်နိုင်သော မီးသတ်ကား ၂ စီး၊ ၂ စီးသာရှိပါသည်။\nရေတစ်မျိုးတည်းဖြင့်သာ ငြိမ်းသတ်ရပါသည်။ လောင်နေသော ပစ္စည်းများတွင် ဓါတုပစ္စည်းများ (ဆေးဆိုင်နှင့် အလှကုန်ဆိုင်) ပါဝင်နေမည်မှ သေချာပါသည်။ ဓါတုပစ္စည်းများလောင်ကျွမ်းပါက ငြိမ်းသတ်ရာတွင် သုံးသော ပစ္စည်းများ သုံးစရာမရှိပါ။\nနောက်ဆုံးတော့ ဒီ ဘူတာ ပဲဆိုဒ်ပါသည်။ အုပ်ချုပ်သူ လူတန်းစား မကောင်းသဖြင့် ဖြစ်ပါသည်။ နေပြည်တော်ကြီး ဆောက်နိုင်သည်။ မီးဘေးအန္တရာယ်တားဆီးမည် လိုအပ်ချက်များကို မဖြည့်ပေးပါ။ ကျန်းမာရေးလိုအပ်ချက်များကို လှစ်လူ ရှုထားပါသည်။ ပညာရေးအတွက် လိုအပ်ချက်များကို လှည့်မကြည့်ပါ။\nလက်ပ်တော့ဈေးကွက် အနည်းငယ် ပြန်လှုပ်ရှားလာ →\n6 thoughts on “မီးဘာကြောင့် မငြိမ်းသနည်း။”\nShwemannmay May 25, 2010 at 5:09 am Reply\nဒါနဲ့ စကားမစပ် ကိုယ်ထူကိုယ်ထ ဆိုတာ မြန်မာမှာ ခုနောက်ပိုင်းအတော် အသုံးများလာတဲ့စကားလုံးပဲ\nRain girl May 25, 2010 at 6:02 am Reply\nကိုယ်ထူ ကိုယ်ထ ကိုယ့်ဘ၀ အခြေအနေပေါ့။ ကိုယ်ထူ ကိုယ်ထ လမ်းတွေ၊ စာကြည့်တိုက်တွေ များလာတောတော့သိပါ့။ 🙂\nchitkoko May 25, 2010 at 7:21 am Reply\nintro May 25, 2010 at 12:40 pm Reply\nWho will help us? Ha ha… We only can help ourselves. 🙂\ntimothy May 25, 2010 at 12:57 pm Reply\nExactly. The failed state as it becomes increasingly obvious, Burma and its sad stories are real nightmare for our ancestors and independence fathers and mothers. If they were able to wake up in this century, they would have died with grave sadness ten times by looking at the great suffering of people under invading fascist army of Than Shwe. Than Shwe and Than Shwe alone have the responsibility for all the missing equipments to tackle the fire incidence here. The root cause of Burma becoming failed state is Fascist military regime.\nrat May 25, 2010 at 3:23 pm Reply\nကိုယ်ထူကိုယ်ထ ကိုယ့်အိပ်ထဲကပိုက်ဆံထဲ့ပြီးမှ သူတို.နာမည် ( ကြံ့ဖွတ် ) နာမည်တွေလိုက်တပ်တာတော့နဲနဲမှမကောင်းပါ ။


SecretCoin စျေး - အွန်လိုင်း SCRT ပွောငျး\nစျေးနှုန်းနှင့် ပွောငျး ကို SecretCoin (SCRT)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ SecretCoin (SCRT) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ SecretCoin ဒါပေမယ့်လည်းမဆိုအခြားရရှိနိုင်ငွေကြေး။\nMarket ကဦးထုပ်: $17 646.00\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ SecretCoin တဦးတည်းစာမျက်နှာပေါ်တွင်.\nSecretCoin များ၏စျေးနှုန်းများ ကမ္ဘာ့အဓိကငွေကြေး\nSecretCoinSCRT သို့ အမေရိကန် ဒေါ်လာUSD$0.0163SecretCoinSCRT သို့ ယူရိုEUR€0.0137SecretCoinSCRT သို့ ဗြိတိသျှ ပေါင်GBP£0.0124SecretCoinSCRT သို့ ဆွစ် ဖရန့်CHFSFr.0.0148SecretCoinSCRT သို့ နော်ဝေ ခရိုဏာNOKkr0.147SecretCoinSCRT သို့ ဒိန်းမတ် ခရိုဏာDKKkr.0.102SecretCoinSCRT သို့ ချက်ခိုရိုနာCZKKč0.359SecretCoinSCRT သို့ ပိုလန်ဇလော့တီPLNzł0.0604SecretCoinSCRT သို့ ကနေဒါ ဒေါ်လာCAD$0.0216SecretCoinSCRT သို့ ဩစတြေးလျ ဒေါ်လာAUD$0.0226SecretCoinSCRT သို့ မက္ကဆီကို ပီဆိုMXNMex$0.366SecretCoinSCRT သို့ ဟောင်ကောင် ဒေါ်လာHKDHK$0.126SecretCoinSCRT သို့ ဘရာဇီး ရီးယဲBRLR$0.086SecretCoinSCRT သို့ အိန္ဒိယ ရူပီးINR₹1.22SecretCoinSCRT သို့ ပါကစ္စတန် ရူပီးPKRRe.2.72SecretCoinSCRT သို့ စင်္ကာပူ ဒေါ်လာSGDS$0.0223SecretCoinSCRT သို့ နယူးဇီလန် ဒေါ်လာNZD$0.0245SecretCoinSCRT သို့ ထိုင်းဘတ်THB฿0.504SecretCoinSCRT သို့ တရုတ် ယွမ်CNY¥0.113SecretCoinSCRT သို့ ဂျပန်ယန်းJPY¥1.72SecretCoinSCRT သို့ တောင်ကိုရီးယား ဝမ်KRW₩19.31SecretCoinSCRT သို့ နိုင်ဂျီးရီးယားနိုင်းရာNGN₦6.26SecretCoinSCRT သို့ ရုရှ ရူဘယ်RUB₽1.19SecretCoinSCRT သို့ ယူကရိန်း ဟီရီဗင်းညားUAH₴0.45\nSecretCoinSCRT သို့ BitcoinBTC0.000001 SecretCoinSCRT သို့ EthereumETH0.00004 SecretCoinSCRT သို့ LitecoinLTC0.00028 SecretCoinSCRT သို့ DigitalCashDASH0.000187 SecretCoinSCRT သို့ MoneroXMR0.000185 SecretCoinSCRT သို့ NxtNXT1.35 SecretCoinSCRT သို့ Ethereum ClassicETC0.00228 SecretCoinSCRT သို့ DogecoinDOGE4.65 SecretCoinSCRT သို့ ZCashZEC0.000187 SecretCoinSCRT သို့ BitsharesBTS0.629 SecretCoinSCRT သို့ DigiByteDGB0.62 SecretCoinSCRT သို့ RippleXRP0.0545 SecretCoinSCRT သို့ BitcoinDarkBTCD0.000573 SecretCoinSCRT သို့ PeerCoinPPC0.0563 SecretCoinSCRT သို့ CraigsCoinCRAIG7.58 SecretCoinSCRT သို့ BitstakeXBS0.709 SecretCoinSCRT သို့ PayCoinXPY0.29 SecretCoinSCRT သို့ ProsperCoinPRC2.09 SecretCoinSCRT သို့ YbCoinYBC0.000009 SecretCoinSCRT သို့ DarkKushDANK5.33 SecretCoinSCRT သို့ GiveCoinGIVE36 SecretCoinSCRT သို့ KoboCoinKOBO3.68 SecretCoinSCRT သို့ DarkTokenDT0.015 SecretCoinSCRT သို့ CETUS CoinCETI48


မရေးရင်မနေနိုင်တာကလွဲလို့ | Myanmar Gazette News Media Forum Network\nHome » Buddhism » မရေးရင်မနေနိုင်တာကလွဲလို့\nPosted by who who on Dec 4, 2011 in Buddhism, Creative Writing | 41 comments\nကျွန်တော်တော့ ရပ်ကွက်တိုင်းလိုလိုမှာ သိပ်ကို ခေတ်မီ ဖွံ့ဖြိုးတိုးတက် စည်ကားနေကြပါသော ဘီယာဆိုင်၊ ရက်ဆိုင်တွေကို တွေ့ရတိုင်းအော့ နှလုံးနာလွန်းလို့ ဒီစာလေးကို ရေးဖို့ဖြစ်လာပါပြီ ။\nညတိုင်း တရားပွဲက ပြန်လာရင် အုန်းအုန်းထ စည်းကားနေတဲ့ မြို့တော်ရဲ့ ကျက်သရေဆောင် ဘီယာဆိုင် တွေဟာလေ ရပ်ကွက် တစ်ခုမှာ အနည်းဆုံး (၄) ဆိုင်လောက်က တော့ ရှိနေပါပြီ ။\nဒါသည်ပင် အနာဂါတ် ရဲ့ သားဆိုး ရ တာ နာ တွေ ၊ ဖခင် ဆိုး အရက်သမားတွေ ၊ … … … သိပ်တော့ မရေးချင်တော့ပါဘူး ။\nဒီလို ဒယ်အိုး သွားမယ့် လူတွေ စုဝေးရာနေရာ ဆိုရင်ပဲ နည်းနည်းသက်သက် ညှာညှာလေး ရေးထားတယ်လို့မှတ်ပါနော် ။\nသြော် … တော်တော်လေးတော့ တိုးတက်လာပါပြီ ။ ဘာတွေလဲ? ။ အကောင်းတွေလား ? အဆိုးတွေလား ?\nဥာဏ်မီသလောက် စဉ်းစားကြည့်ပေါ့။ ပြီးတော့တော်တော်လည်း သတ္တိကောင်းလှတဲ့ သတ္တိခဲတွေလို့သာ ထောမနာပေးချင်ပါသေးရဲ့။ ဘာလို့လဲဆို တော့တို့နိုင်ငံကြီးဟာ ဗုဒ္ဓဘာသာ သာသနာ ရောင်ဝါထွန်းလင်း နေတဲ့ မြန်မာလူမျိုး ဗုဒ္ဓဘာသာ နာမည်ခံထားတဲ့ လူတွေ နေကြတဲ့ နိုင်ငံကြီးပါ ။\nဒါဆို တို့ ဗုဒ္ဓက လူနေမှု့ ပတ်ဝန်းကျင်မှာ အပြစ်ကင်းအောင် နေထိုင်နိုင်ဖို့ ခါးဝတ် ပုဆိုးသဖွယ် မြဲမြံစွာ စောင့်ထိန်းကြဖို့(၅)ပါးသီလဆိုတဲ့ ကျင့်ဝတ်လေး ကိုသတ်မှတ်ပေးခဲ့တယ် မလား ။\nဒီထဲမှာမှ အရက်သေစာ သောက်စားခြင်း သည် ရှောင်ကြဉ် ရမယ့် သီလ အနေနဲ့ ပါခဲ့ပြီးသားပါလား ။\nဒါမေမယ့် လက်ရှိ မြင်ကွင်း နဲ့ကတော့ တက်တက်စင်လွဲနေပါရောလား ။\nလူရဲ့အဆင့်အတန်း သည် ကိုယ်ကျင့်တရား ပေါ်မှာသာ မူတည်ပါတယ် ။\nကိုယ်ကျင့်တရား မြင့်မြတ်မှသာ ဒီလူရဲ့ အဆင့်အတန်းမြင့်မားပေလိမ့်မယ်နော် ။ ဒီကိုယ်ကျင့်တရားကိုဘာနဲ့ မြင့်မြတ် စေမှာလဲ ဆိုရင်တော့ သီလနဲ့ပဲပေါ့ ။ သီလစင်ကြယ်လေ မြင့်မြတ်လာလေ ပါပဲ ။\n“လူကိုဖျက် အရက်” တဲ့ ။\nဒါဆိုရင်တော့ ပျက်စီးသူတွေ မြောက်မြားစွာ မွေးထုတ်ပေးနေသော ဒီအရက်ဆိုင်၊ဘီယာဆိုင်ကြီးတွေအတွက် ဂုဏ်ယူနေချင်ကြသေးလား ? အင်း မြတ်ဗုဒ္ဓသည် လောကမှာ တုနှိုင်းမရသော ၊ လူသား အားလုံးအပေါ် ဂရုဏာ ၊ မေတ္တာ၊ မုဒိတာ အပြည့်ပေးနိုင်သော ပုဂ္ဂိုလ် တစ်ဦးပါလား ။ သြော် ကိုးကွယ်တော့ ဗုဒ္ဓဘာသာ အမည်ခံထားပြီး လုပ်နေတဲ့ အလုပ်က ပြောင်ပြောင်ကြီးကို ဆန့်ကျင်နေပါရောလား ။ စိတ်ပျက်ဖွယ် ကောင်းသလို အတော်လည်း ၀မ်းနည်းမိပါရဲ့ ။\nဒါနဲ့ ပတ်သက်လို့ ကြားခဲ့ဖူး သော ပုံပြင်လေး တစ်ပုဒ်ကို သတိရမိပါသေးတယ် ။\nတစ်ခါက လူတစ်ယောက်ဟာ ဂူတစ်ခုထဲမှာ ပိတ်မိနေပါတယ် ။\nသူက ဒီဂူထဲက ထွက်ဖို့ ကြိုးစားတဲ့အခါ သူ့အတွက် အပေးအယူသဘော မျိုး လုပ်မှထွက်လို့ ရနိုင်မယ်တဲ့ ။ အဲဒီအပေးအယူ အနေနဲ့က (၄) မျိုး ပေးထားတယ် ။ (၄) မျိုးထဲက တစ်မျိုးလုပ်နိုင်ရင် ဒီဂူကြီး ပွင့်သွားမယ်ပေါ့ ။\nအဲဒီ (၄) မျိုးကတော့\nကဲ ဒီ (၄) မျိုးထဲက တစ်မျိုးမျိုး ကျူးလွန်ရင်ပဲ သူဟာ လွတ်မြောက်နိုင်သွားမယ်နော် ။\nဒီတော့ သူက စဉ်းစားပါတယ် ။\n(၁) အရ တရားဓမ္မတွေ ဖျက်ဆီးပစ်ရမယ် ဆိုရင် ဒီဓမ္မတွေဟာ ခက်ခက်ခဲခဲ ရှာဖွေထားတဲ့ တရားအဆီအနှစ် တွေဖြစ်တယ် ။ ဒါတွေကို မီးရှို့ ဖျက်ဆီး ပစ်လိုက်ရင် တခြားလူတွေကို လက်ဆင့်မကမ်းနိုင်တော့လို့ ကြီးစွာ ဆုံးရှုံးနစ်နာမယ် ။ နောက်ပြီး ဒီလို တရား ဓမ္မ ကို ဖျက်လို ဖျက်ဆီးလုပ်တဲ့ အတွက် အ၀ီစိ ငရဲမှာ ဂျိုးကပ်လို့ စွဲပြီး သံသရာမှာ အပါယ်က တက်နိုင်မှာ မဟုတ်တော့ဘူး ။ ဒါကြောင့် (၁) ကို ပြုလုပ်ဖို့က အရမ်းအပြစ်ကြီးလွန်းလို့ မဖြစ်နိုင်ဘူးလို့တွေးမိတယ် ။ ဒါကြောင့် (၁) တော့ မလုပ်တော့ဘူးပေါ့ ။\n(၂) ကျတော့လည်း ကြည့်လေ ကိုယ့်မွေးထားတဲ့ မိခင်ကို သတ်ရ မယ်ဆိုတော့အာ တော်တော် ကြောက်စရာ ကောင်းပါလား ။\nကိုယ့် အမေကို သတ်ဖို့မပြောနဲ့ သူများမျက်စောင်းထိုးတာတောင် မခံနိုင်တာနော် ။ ပြီးတော့ ဒီအမှု့ကို ကျူးလွန်လျှင် ကပ်ကမ္ဘာ အနန္တထိ အ၀ီစိ က မတက်ရပဲ ပဉ္စာနန္ဒရိယကံကျူးလွန်တဲ့ အတွက် ကမ္ဘာ ပျက်သော်လည်း မကျွတ်မလွတ် ရပဲ တခြားကမ္ဘာမှာ ပြောင်းခံရတယ် ဆိုတာ ကြားဖူးပြီးသားမို့ ဒါလည်း မဖြစ်နိုင်ဘူးပေါ့ ။\nဒါဆို (၃) ရောက်သွားပြီနော်။ (၃) လည်း ဘာထူးလည်း အမကြီးတော့ အမိအရာတဲ့ ။ ကိုယ့်အပေါ် ငယ်စဉ် ကတည်းက ချီပိုး ထိန်းကျောင်းလာခဲ့ရတဲ့ ကျေးဇူးရှင်ပဲမလား ။ ဒါကို စော်ကားမိလို့ ကတော့ ခွေးတိရစ္ဆာန်ထက် ဆိုးတဲ့ အဆင့်ရောက်သွားပြီနော်။ သေရင်လည်း ဒယ်အိုးမှာ ဘ၀ပေါင်းများစွာ ကျင်လည်ရဦးမှာ ပါလား ။\nဒါကြောင့် ဒါလည်းမဖြစ်နိုင်ပါဘူးဆိုပြီး နောက်ဆုံး (၄) ကိုရောက်သွားပြီနော် ။\n(၄)မှာကအရက်အိုးတစ်အိုး အကုန်သောက်ရမယ်တဲ့ ။ အင်းဒါက တော့ ဖြစ်နိုင်တယ် ဆိုပြီးမှ ဒီလူဟာ သောက်လိုက်တာလေ ။ တစ်အိုးလုံး လည်းကုန်ရော အသိတရားတွေ ပျောက်ပျက် သွားပြီမို့ ရှေ့က မပြုသင့်လို့ ရှောင်လာခဲ့တဲ့ (၁) ၊ (၂) ၊ (၃) တွေကိုဆက်တိုက် ကျူးလွန်တော့တာပါပဲ ။ ကဲဒါဆိုရင်တော့ ဒီအရက်ရဲ့သတ္တိကြောင့်မလုပ်ဖူးတဲ့ မလုပ်နိုင်တဲ့ အကုသိုလ် ကံ ရယ်လို့မရှိတော့ပါဘူး ။ ဒီအရက် ၀မ်းထဲ ၀င်သွားပြီ ဆိုတာနဲ့ အပျော့စား အရက် တစ်ခွက်ဟာ လူရဲ့မှတ်ဥာဏ် cell ပေါင်း (၇၀၀၀) ကျော်ကို ဖျက်ဆီး ပစ်လိုက်တယ်လို့ကြားဖူးတဲ့ အတိုင်းပါပဲ ။\nသြော် ဒါကြောင့် အရက်သောက် ပါများတဲ့လူတွေရဲ့မျက်လုံးတွေဟာ ခပ်ကြောင်ကြောင် ဖြစ်နေတာပါလား ။\nနောက်ပြီး အကုသိုလ် အမှုကို ပြုလုပ်ဖို့ ဇောင်းက လွတ်လိုက်သလို မောင်းဖြုတ် ပေးလိုက်သလို တွန်းအား အပြည့်ပေးနိုင်တဲ့ သတ္တိရှိလို့ သိပ်ကို ကြောက်စရာ ကောင်းပါလားလို့ မြင်စေချင်တယ် ။\nအင်း ဒီလိုသာ နေ့စဉ် မသောက်ရ မနေနိုင် သောက်မိပြီဆိုရင်တော့ ပစ္စုပ္ပန်ရော ၊ အနာဂါတ် အတွက်ပါ ဆိုးကျိုးတွေ ဆက်တိုက်ရမှာ သေချာနေပြီပဲ ။\nဘာလို့လဲ မကောင်း သော အကြောင်းရဲ့ ရလဒ်သည် မကောင်းကျိုးကိုသာ ပေးပေလိမ့် မည် ။\nအခု ပုံပြင်လေး မှာလည်း စဉ်းစားနိုင်တယ် ။\nအသိဥာဏ်နဲ့ ယှဉ်လို့ မလုပ်သင့်တာ ကို မလုပ်သင့်မှန်းသိပြီး ရှောင်နိုင်ခဲ့သမျှ တွေဟာ ဒီအရက်ကြောင့် ပျက်စီးခဲ့ရ တာပဲမလား ။ ဒါကြောင့် အရက်သမား တစ်ယောက် အတွက် မကျူးလွန် နိုင်သော အကုသိုလ်ရယ်လို့ မရှိပါဘူးတဲ့ ။\nအင်း … ဒီလောက်ထိ ဘ၀ကို အကုသိုလ်တွင်းထဲ အရောက်ပို့ပေးမယ့် အရက်သေစာ သောက်စားခြင်းကို ဘာကြောင့်များ ခုံမင်ဖက်တွယ် နေကြပါလိမ့်လို့သာ မေးချင်ပါတော့တယ် ။\nတကယ်တော့ ကိုယ့်မှာ ပါလာတဲ့ အကုသိုလ် “ဟိတ်” အားကြီးလို့သာ အကုသိုလ်အမှုတွေမှာပျော်ဝင်မယ်၊အကုသိုလ်အလုပ်တွေလုပ်ဖို့ တက်ကြွ နေမယ် ။ အကုသိုလ် ကို အကုသိုလ်သာ ကပ်ရတယ်မ လား ။ သံလိုက်ရဲ့ သဘော အတိုင်းပါပဲ ။ အတိတ် အတိတ်တွေက ဒီလိုအရက်သမား ဘ၀နဲ့ သေလို့ ဒီဘ၀မှာ လူလာဖြစ်တော့လည်း အတိတ်က အကုသိုလ် အခံဓါတ်က ပါလာလေတော့ နောက်ထပ်အကုသိုလ် အမှုကို လက်ယက် ခေါ်လိုက်တယ် လို့ပဲ ဥာဏ်မှီသလောက်မြင်တယ်လေ ။ အသောက်သမား ရှိရာ အသောက်သမားပဲ လာလို့ အကုသိုလ် အမှုတွေ ပျော်ပျော်ကြီးလုပ်ပြီး အ၀ီစိထိအောင် အရောက်ဆင်းကြပါစို့ရယ်လို့များ သွေးသောက် သစ္စာပြု ထားသလား အောက်မေ့မိပါတယ် ။\nဘာပဲဖြစ်ဖြစ်လေ တချို့ကျတော့လည်း တံငါ နားနီး တံငါ ၊ မုဆိုး နားနီး မုဆိုး ဆိုသလို ကိုယ်ပိုင်ဥစ္စာ ဖြစ်တဲ့ ကိုယ့်ရဲ့ ကိုယ်ကျင့် တရားလေးကို သီလလေးနဲ့ မထိန်းနိုင်ရှာကြလို့ ကုသိုလ်ဓါတ်ခံ ပါပါသော် လည်း အကုသိုလ် ပတ်ဝန်းကျင်မှာပဲ ပျော်ရင်း သတိလက်လွတ်ဖြစ် နေကြရ တာတွေလည်း ရှိနိုင်ကောင်းပါရဲ့။\nကိုယ့်မှာရှိတဲ့ကုသိုလ် အခံဓါတ်လေး ကို အားကောင်း လာအောင် ရေလောင်း ၊ ပေါင်းသင်လို့ ဥာဏ်နဲ့ ယှဉ် နေနိုင်ကြမယ် ဆိုရင်တော့ အနာဂါတ် ကောင်းကျိုး အသီးအပွင့်တွေ ဝေဆာ လာနိုင်မှာပါ ။\nဥာဏ်နဲ့ ယှဉ်ဆိုတာကတော့ ကိုယ်လုပ်နေကျ မကောင်းတဲ့ အကုသိုလ် အလုပ်တွေကို တစ်နေ့ တစ်ခု နှုန်းလျော့လျော့ ပြီး ကုသိုလ် အလုပ်လေးတွေ တိုးတိုးပေးခြင်းဖြင့် မိမိ ဘ၀ အဆင့်အတန်း မြင့်အောင် ကြိုးစားတာကို ဆိုလို တာပါ ။\nကိုယ့်ရဲ့ personality ကို ကိုယ်တိုင် ပုံဖော်လို့ ရုပ်ပိုင်းဆိုင်ရာထက်စိတ်ပိုင်းဆိုင်ရာ ၊ အကျင့်သိက္ခာ ပိုင်းတွေကို တစ်နေ့ ထက်တစ်နေ့ တစ်စထက်တစ်စချင်း တိုးတိုး မြှင့်တင်ပေးကြပါစို့ လို့ တိုက်တွန်းရင်းနဲ့ပဲ အမှားကို မြင် ၊ အမှန်ပြင် နိုင်ကြပါစေ ။\nကျုပ်တို့ ရွာသဂျီးဆို အရက်နဲ့ ကိုဘေးနွားကင် သောက်စားပြီး မာန်တက်နေတာ ပြောမပြောချင်ဘူး….။ အခုလည်း မဟုတ်တာ အကုန်လုပ်ခွင့်ရှိတဲ့ ဂျပန်ဇိမ်ဘုန်းကြီး (ဇင်ဘုန်းကြီး မဟုတ်ပါ) လုပ်မလို့တဲ့။။။\nဟောဗျ … ဒီပို့စ် တော့ ရောင်းကောင်းတော့မယ် … ။\nအကိုလေး ပြောတာ မှန်သဗျာ… ကွဲလွဲမှုလေးတွေကိုတော့ .. စောင့်ပါဦး … ။\nဆရာမလေး ဝှူဝှူး ကို ဒီတစ်ခါတွေ့ ရင်တော့\nသေချာတရားပြခိုင်းပြီး နာယူမှ ဖြစ်ပါတော့မယ်\nကျုပ် ကိုယ်တိုင်က အသဲကောင်းလို့ ပွဲတောင်းတဲ့ ယမကာလုလင် တစ်ယောက်ဖြစ်နေလို့ ပါ\nသေချာ ဆုံးမ ပေးပါ နော်\nကျွန်တော်တော့ အရက်တစ်အိုးမပြောနဲ့ပုလင်းတစ်ဝက်လောက်ဆို မှောက်ပြီး အိပ်ရော အဲဒါဆို ကျွန်တော် ဂူ ထဲကလွတ်နိုင်တယ် မှတ်လားဟင်။\nသောက်ထားတဲ့အတွက်မလွတ်နိုင်ဘူး မောင်မင်း… တစ်တက်စားလည်း ကြက်သွန်ဖြူ ပုလင်းတစ်ဝက်သောက်လည်း ပါတယ်ဆိုတော့ အမောင်အီးတီ လွတ်လမ်းမမြင်ကြောင်းပါ…..\nသဂျီး အကြောင်းတော့ မပြောနဲ့တော့ … ကစ်သိုက သူကိုးကွယ်တဲ့\nမဟာ ၀ီကီတော်ကြီး …. ၆၃ မကျကြောင်း … ထုတ်ဖော်ပီးကတည်းက\n၀င်မန့်တာ နည်းတွားလိုက်တာဆိုတာ … ဟွန်း ……ကျုပ် ဘာဘုတ်\nဖတ်နေတယ်နော် သဂျီး …. မထော်မနန်း မန့်လို့ကတော့ ဘာဘုတ်\nကို ဘိုင်ပေ့ခ်ျ နဲ့ ကိုဆော်မှာ ……ရှင်ဂျီးက ပင်းဘုတ်လောက်နဲ့ မတိုးဘူး\nဆိုတာ ကျုပ်တို့ သိထားပါတယ်အေ …..လိမ်လိမ်မာမာနေဇမ်းဘာ ……\nရှေ့လ ကျုပ် အော်လန်ဒို လာမယ်….\nချစ်ကြည်ရေး လက်ဝှေ့ပွဲ ဆို အဆင်သင့်ပဲ သဂျီး ………\nတကယ်တော့.. အရက်ကို အလွန်အကျွံမသောက်ပဲ.. သင့်သင့်ယုံသောက်ရင် ဘာမှမဖြစ်ပါဘူး..။\nမဖြစ်ယုံမက.. ကောင်းတာတွေ မရေမတွက်နိုင်အောင် ဖြစ်စေတာပါ..။\nကျမ်းမာရေးအတွက်လည်း အထောက်အကူဖြစ်စေသလို.. လူမှုရေးမှာလည်း.. အင်မတန်အထောက်အကူဖြစ်စေပါတယ်.။\nတိကျသေချာတဲ့.. သိပ္ပံဆိုင်ရာအထောက်အထားတွေ.. မှတ်တမ်းတွေ အများကြီးပါပဲ..။\nစီးပွားရေးဖက်ကြည့်ရင်..ဒီကမ္ဘာကြီးမှာ.. အရက်နဲ့သူနဲ့ဆက်စပ်တဲ့ အလုပ်တွေ.. လည်ပါတ်ငွေတွေဟာ.. မြန်မာပြည်တပြည်လုံး ဂျီဒီပီ ၁၀ဆ..အဆ၁၀၀ မကပါဘူးနော..။\nအဲဒီကနေ.. လူသန်းပေါင်းရာချီကြီးကို.. ထမင်းကြွေးထားတာပါ…။\nကယ်လီဖိုးနီးယားမှာ.. အစိုးရက.. သေသေချာချာ တွက်ချက်ပြီး ..ထုတ်ပြန်ထားတာရှိတယ်.။\nသွေးထဲ.. ၀.၀၈ရာခိုင်နှုန်းထက်ပိုပါရင်.. ဆွဲမယ်တဲ့..။\nအသေးစိတ်.. လူခန္ဓာထဲက.သွေးနဲ့.. အရက်ပါဝင်နှုန်းနဲ့ဆက်စပ်ပုံကတော့ ၀ိကီမှာရှိတယ်..။\n၀ိကီမယုံရင်.. တခြားဝက်ဘ်ဆိုက်တွေမှာလည်း သွားဖတ်လို့ရတယ်.။\nပိုတတ်နိုင်ရင်.. ပါမောက္ခတွေကို မေးလို့လည်းရတယ်..။\nအဲဒီနှုန်းကျော်ရင်.. လူကကားမောင်းရင်.. မထိန်းနိုင်တာဖြစ်နိုင်ချေပိုများသမို့.. ဖမ်းတယ်.။\nမြန်မာပြည်မှာ.. အရက်ဆိုင်တွေများရင်.. အဲဒီလို ထိန်းကျောင်းဥပဒေထုတ်ပေးဖို့ပါပဲ..။\nအသက် ၂၀အောက် အရက်မသောက်ဖို့ ဥပဒေမျိုးထုတ်ပေးဖို့ပါပဲ..။\nဒီလိုနဲ့.. အလုပ်တွေပိုလည်ပါတ်သွားပြီး.. စံနစ်တကျနဲ့.တိုးတက်သွားမှာဖြစ်ပါကြောင်း..။\n..အလွန်အကျွံက .. အရက်မှမဟုတ်… ..ဘာလုပ်လုပ်… မကောင်းပါဘူး..နော..။\nအစွမ်းထက်သော ဗမာဆေးတော်တော်များများမှာ အရက်ဖြင့် ရောသုံးနေကြပါသည် ။\nအရက်တောင် ထွေးညို (ခ) တောအရက် နှင့်မှ ပို အစွမ်းထက်ပါသည် ။\nကို မသောက်အောင် တရားမပြနိုင်သေးလို့ပေါ့။\nတရားပြသူ က နားဝင်အောင်မပြောနိုင်ဘဲ\nသူတို့ကို အပြစ်ဘဲတင်နေတော့ သူတို့ကလဲ လုပ်ချင်ရာလုပ်နေမှာပေါ့။\nအဲတော့ သူတို့နားဝင်အောင်ဘယ်လိုပြောမလဲလို့ စဥ်းစားကြရင်မကောင်းဘူးလား\nလက်တွေ့မပြနိုင် မမြင်နိုင်တဲ့ငရဲနဲ့ဘဲ တရားပြနေလို့တော့ ထူးလာမယ်မထင်ဘူး။\nအဲတော့ လက်တွေ့ကျကျ ဘယ်လိုနည်းလမ်းနဲ့နားဝင်အောင်ပြောရင်ကောင်းမလဲ စဉ်းစားကြည့်ပါလား။\nကိုပေါက်ရဲ့အာဘော် အလွန် နှစ်သက်ပါတယ် ။\nတရားပွဲတွေ ခြိမ့်ခြိမ့်သည်း နဲ့ အပြိုင် အရက်ဆိုင်တွေလည်း မိန့် မိန့် ဆွဲ ပါပဲ ။\nမသောက်အောင် ပြနိုင်တဲ့ တရားဟာလည်း ပေါ်ပေါက်စရာ အကြောင်းမရှိပါဘူး ။\nနတ်ပြည်ဆိုတဲ့ နေရာကြီးမှာတောင် သူတို့ အဆိုအရ သေရည်ကို ရာဝင်အိုးနဲ့မှီဝဲတဲ့ နတ်တွေ\nရှိတယ် ဆိုတော့ ။ နောက်ပြီး မူးတဲ့ အကောင် ချီးကျွေးရင် သေချာပေါက်ကို မစားဘူး ဆိုတာ\nသောက်တတ်တဲ့ လူတိုင်း သိကြတယ် ။ မူးနေလို့အမှားလုပ်မိတယ် ဆိုတာက လူသိမ် လူဖျင်းတွေရဲ့ \nဆင်ခြေဆင်လက်တွေ ။ ပေါ်တင်ဆဲဖို့သတ္တိ မရှိသူတွေဟာ အရက်ကို အကြောင်းပြပြီး ဆဲကြတယ် ။\nသောက်ပြီးရစ်တတ်တယ် ဆိုတဲ့ လူတွေလည်း အဲဒီလိုပဲ ။ အရက်သောက်ပြီးရင် မိန်းကလေးတွေကို\nထိကပါးရိကပါး မကြားဝံ့မနာသာ ပြောတတ်တဲ့လူတွေကို သေချာဆန်းစစ်ကြည့်ရင် လိင်ကိစ္စ စွမ်းဆောင်\nရည် ကျဆင်းနေသူတွေ ၊ လိင် အလိုမပြည့်သူတွေ ၊ အချစ်ရေး မအောင်မြင်သူတွေ များတယ် ။\nအရက်ကို ကျန်းမာရေး စီးပွားရေး လူမှုရေး အရ ကိုယ့်သဘောနဲ့ ကို ဖြတ်ပစ်တာတဲ့ သူနဲ့နဂိုကတည်း\nမသောက်တတ်တဲ့ လူတွေက လွဲလို့ကျန်တဲ့သူတွေကို မသောက်အောင် တားဆီးလို့ မရဘူး ။\nသောက်လို့ ရတဲ့ အသက်အရွယ် သောက်တဲ့ ပမာဏနဲ့သောက်တဲ့ အချိန်ကို ပဲ ပြောင်းပစ်လို့ ရမယ်။\nခင်ဗျားတို့ ကျုပ်တို့ဘာတွေ ဘယ်လိုပြောပြော ကလေးတွေက နားထောင်မယ် ထင်သလား ။\nသူတို့ သောက်ချင်ရင် သောက်မှာပဲ ။ လူငယ်တိုင်းနီးပါးက အနည်းဆုံး ဘီယာလောက်တော့ အရင်ခေတ်\nကျုပ်တို့ တွေ ဒေါင်ဆိုင် ထိုင်သလောက်ပဲ သဘောထားတယ်။ လုပ်လို့ ရတာ ဘာရှိမလဲ ။\nသူတို့ တွေ အသက်မပြည့်ခင် သောက်သုံးလို့ မရအောင် ဆေးလိပ်အရက် ဥပဒေကို ပြင်းပြင်းထန်ထန်\nပြောဆိုကြဖို့ လိုမယ် ။ ဘုန်းကြီးက ဒယ်အိုးပဲပြောပြော ငရဲပဲ ပြပြ ခေတ်နဲ့ အံမ၀င်တဲ့ အခါကျတော့\nအဲဒီ တရားတွေဟာ အိပ်ရာဝင်ပုံပြင်တွေကို နားထောင်ရသလိုဖြစ်လာတယ် ။\nဒီနိုင်ငံမှာ ထုတ်တဲ့ ဆေးလိပ်တွေမှာ အသက် ၁၈ မပြည့်သူများကို မရောင်းရလို့ ရေးထားတယ် ။\nဘယ် ဆေးလိပ်ရောင်းတဲ့ အကောင်ကမှ မင်း အသက် ၁၈ ပြည့်ပြီလား ဆိုတာ မမေးဘူး ။\nယုံကြည်မှု Credit နဲ့ အလုပ်လုပ်လို့မရတဲ့ နိုင်ငံထဲမှာ ထိပ်ဆုံးက ပါနေတဲ့ ဒီနိုင်ငံမှာ ရော့ပတ္တမြား\nရော့နဂါး စနစ်တွေ နဲ့အရွယ် မရောက်သေးတဲ့ သူတွေကို အရက် ဆေးလိပ် ၀ယ်ယူသုံးစွဲမှုကို တားမြစ်\nနိုင်တယ် ။ ဆေးလိပ် လာဝယ်တယ်။ ရုပ်ရည်ကိုကြည့် ။ အသက် ၁၈ မပြည့်သေးလောက်ဘူးထင်တယ် ။\nမှတ်ပုံတင်ကို တောင်းကြည့် ။ မပြည့်သေးရင် မရောင်းနဲ့ ။ အရက်ဆိုင် ၊ အရောင်းဆိုင်တွေလဲ အလားတူ။\nအဲလို အားလုံးက ၀ိုင်းဝန်း ပြုပြင်မှရမှာကို ဆင့်ဖင် ခွေးမျှော်သလို ဟိုလူကတော့ ပြုပြင်နိုးနိုး ဒီလူက\nတော့ စလုပ်နိုးနိုး ဟို အစိုးရကတော့ ဥပဒေ ထုတ်တော့နိုးနိုးနဲ့လုပ်နေမယ် ဆိုရင်တော့ ဘုန်းကြီးတွေ\nခမျာလည်း ဟောရပြောရတာ ညောင်းလှပါပြီ ။\nဘာလဲ……ခင်ဗျား ဆီမှာ ဈေးဝယ်လာတဲ့ လူလွတ်သွားမှာ စိုးရိမ်လား ။\nတရားပွဲမှာ ဘုန်းကြီး တရားဟောတုန်းက တော့ မှန်ပါတယ် ဟုတ်ပါတယ် နဲ့အရက် ဆေးလိပ် ငရဲ\nဒယ်အိုး အကြောင်းပြောတုန်းက ခေါင်းတညိတ်ညိတ်နဲ့ခင်ဗျားကို တွေ့ မိသလားလို့။\nတပ်မ..ကွ… ခွန်ခွန်… နှပ်ထား…\n“ မြန်မာပြည်မှာ.. အရက်ဆိုင်တွေများရင်.. အဲဒီလို ထိန်းကျောင်းဥပဒေထုတ်ပေးဖို့ပါပဲ..။\nအသက် ၂၀အောက် အရက်မသောက်ဖို့ ဥပဒေမျိုးထုတ်ပေးဖို့ပါပဲ ”\nဒီလိုဆိုရင် ရဲတွေက လိုင်းကြေးယူပြီး သောက်ခိုင်းနေလို့ သူတို့အတွက် ဥပဒေ ဖြစ်သွားမှာပေါ့ ………\nဘာလုပ်လုပ် သူတို့ အကွက်တွေချည်းပါပဲဗျာ ။\nသဂျီးပြောသလို စနစ်တကျနဲ့ ဆက်ကြေးပေး သောက်ကြရတော့မှာ ။\nအရက်၏ ဆိုးကြိုးများကို မည်သို့ပင် ပြောနေစေကာမူ သောက်သုံးသူများ တစ်နေ့တစ်ခြားတိုးပွား။ အားကစားကဏ္ဍအားမြင့်တင်ပေးနိုင်ပါက အရက်သောက်သုံးမှု အနည်းငယ်လျော့ကျစေနိုင်ကြောင်း။\nအင်း ငယ်ငယ်က ရွှေမန်းတင်မောင် ရဲ့ မောင်မူးပြဇာတ်ကလေး ကို သတိရလိုက်မိပါတယ်။ ဒါပေမဲ့ အရက်မသောက်ဖို့ ဘယ်ဘုန်းကြီးတရားဟောဟော ဟောရင်းသာပျံလွန်တော်မူပါမည်။ ယနေ့ ကမ္ဘာကြီးဟာ ဘီယာကမ္ဘာကြီးဖြစ်နေပါပြီ…။ ဒါကြောင့် ၂၀၁၂ ခုနှစ်မှာ ကမ္ဘာကြီးက ၂၄ ဒီဂရီတောင် စောင်းတော့မည်လို့ ကြားနေရပါတယ်ဗျို့…..။\nအဲလိုလေး ထောက်ပြပြောဆိုတာ သိပ်သဘောကျတယ်ဗျာ.. ကျွန်တော်တို့ မြန်မာတွေမှာ အားနည်းချက်က ဒါပဲ၊ တိုင်းပြည်မသိ ဗာရာဏသီ၊ မင်းမသိ ဘာဆိုလားပဲ၊ ဟိုကနည်းနည်းယူ၊ ဒီကနည်းနည်းယူ၊ ကိုယ်လိုချင်တာကို ဟုတ်သော်ရှိ၊ မဟုတ်သော်ရှိ အတင်းဆွဲရေးယူသွားတာ.. တစ်ကယ်မကြိုက်ဘူး။ အရက်သောက်ဖြစ်ရင် အကုန်အမှားတွေလုပ်တယ်တဲ့။ အမှားတွေ အကုန်လုပ်ချင်တဲ့လူတစ်ယောက်က အရက်တွေကို သောက်ပြတယ်ပဲမြင်တယ်။ လူမှန်း၊ သူမှန်းမသိ မူးနေတဲ့သူက အပေါ်မှာ ညွှန်းဆိုထားတဲ့ အချက် ၁၊ ၂၊ ၃ တွေကို အကုန်လုပ်နိုင်ပါ့မလား။ တစ်ခါက ကိုပေလဲ ရေးတင်ဖူးတယ်၊ အရက်မူးနေတဲ့ ကျောင်းသားလေးတစ်ယောက်အကြောင်း၊ တစ်ကယ်စိတ်ထဲ သဘောမခွေ့လို့ မန့်ဖူးရာကနေ အခင်အမင်လဲ ပျက်တာခုထိပဲ။ ဘာလို့လဲဆိုတော့ ကျုပ်ကိုယ်တိုင်က လက်တွေ့ကို စမ်းသပ်နေတဲ့ကောင်၊ အရက်ကို ရေမပါ၊ အမြည်းမပါဘဲ ဒီတိုင်း ပုလင်းလိုက် မော့နေတဲ့ကောင်၊ ခုထိ (၁၀)နှစ်ကျော်လောက်ထိ ဘယ်မိန်းမပျို၊ မိန်းမအို၊ ဘယ်ဘာသာကိုမှ စော်ကားဖျက်ဆီးတာ မလုပ်မိသေးဘူး။\nဆိုတော့… ပြောချင်တာက ဘာသာရေးကို ဟောပြောနေသောသူများ၊ စာအုပ်ပါအချက်အလက်များ၊ တစ်ဆင့်ပြောစကားများ၊ ကိုယ့်ဖာသာ တစ်ဖက်သက် အမြင်များနှင့် ဇွတ်အတင်း မကောင်းကြောင်းပြောဆိုနေကြခြင်းထက် ကာလာမ သုတ် ပါ ဘုရားဟောကြားတော်မူတဲ့အတိုင်း ကိုယ်တိုင် လက်တွေ့၊ စမ်းသပ်၊ သောက်သုံးပြီးမှ မကောင်းလျင်လဲ ဘယ်အချက်ကတော့ မကောင်းတဲ့အကြောင်း၊ ကောင်းရင်လဲ ဘာလေးတော့ ကောင်းတယ်ဆိုတဲ့အကြောင်း၊ ဘယ်လောက်သောက်မိရင် အပြစ်များများလုပ်ဖြစ်တယ်ဆိုတဲ့အကြောင်း၊ အစရှိသဖြင့်ပေါ့လေ.. စာတမ်းတစ်စောင် ပြုစုစေလိုတာပဲ။\nခုများတော့.. ငယ်ဖြူဆရာတော်ကြီးက မိန်းမတွေမကောင်းကြောင်းပြောနေရင်းနဲ့ သူတို့ကပ်တဲ့ ဆွမ်းဟင်းလေးတွေမှ တယ်စားကောင်းသကိုးလို့ ပြောသလိုဖြစ်နေပါကြောင်း…\nတကယ်တော့.. အရက်ကို မကောင်းကြောင်းပြောနေသူတွေက.. မသောက်ဖူးသူတွေများပါတယ်..။ အမူးလွန်လာရင်.. မိန်းမတွေစော်ကားတယ်ဆိုပြီး မြန်မာ(မြန်မာ)ရုပ်ရှင်..စာအုပ်တွေထဲ လုပ်သေးတယ်..။ တကယ်..မူးလာရင်..ကာမစိတ်မရှိတော့ဘူးဆိုတာလည်း မသိ..။ စွတ်တင်နေကြတယ်ပဲ မှတ်ပါတယ်..။\nနောက်တခုက.. ဘုရားရှင်သက်တော်ထင်ရှားလက်ထက်က.. အမူးသမားတယောက်ဟာ.. တရားနာတော့ ..မူးရင်းတန်းလန်းကပဲ.. ရဟန္တာဖြစ်တာလည်းရှိသေးတယ်..။\nလော့ဂျစ်ချရင်.. ဂေါတမဗုဒ္ဓက.. အရက်ကို တစက်တောင်မသောက်နဲ့လို့.. မတားမြစ်တာသေချာပါတယ်..။\n“ယစ်မူးစေတဲ့အလုပ်တွေမှာ သတိမေ့လျော့စေတဲ့အထိ သုံးဆောင်မှီဝဲမှုကို မပြုအပ်ဖူးလို့ပဲ.. ဆုံးမမှာသေချာပါတယ်..။\nဆိုတော့.. ကျုပ်ကအရက်သောက်ဖို့.. တိုက်တွန်းနေတာလား မေးရင်.. ဟုတ်တယ် ပြောရမှာပဲ..။\nကမ္ဘာ့တိုးတက်တဲ့ နိုင်ငံတွေအားလုံး အရက်ကို ဘာသာရေးအရ.. မတားမြစ်ထားတဲ့ နိုင်ငံတွေဖြစ်တယ်..။ မိန်းမရော ယောက်ျားပါ..အရက်သောက်ကြတယ်..။ အလွန်အကျွံမဖြစ်ဖို့ကို.. ဥပဒေနဲ့ထိန်းထားပေးတယ်..။\nမြန်မာပြည်က လုပ်ရမှာက. အလွန်အကျွံမဖြစ်အောင်နဲ့..အသက်မပြည့်ပဲ မသောက်ကြဖို့.. ပါးစပ်ကပြောဟော…တရားချနေရမှာမဟုတ်..\nအရက်ကို.. အရက်လို့မမြင်သူများတဲ့ နိုင်ငံမှာ.. ဒါကအင်မတန်အရေးတကြီးလိုနေတယ် ထင်မိတယ်..။\nဒါးရှရင် နားတယ်ဆိုတာ သိဖို့ ကိုယ့်လက်ကို ဒါးနဲ့လှီးကြည့်မှ ဖြစ်နိုင်မှာလားကွယ်။ အကုသိုလ်၊ ကုသိုလ်၊ အကောင်း အဆိုးဆိုတာကို ကိလေသာဆိုတဲ့ ပညာအမြင်နဲ့ သိနိုင်ရင် လက်တွေ့စမ်းဖို့ မလိုပါဘူး။ တဘဝ တနပ်စာ သမားတွေသာ ကိုယ်နဲ့တန်းညှိပြီး ပြောတဲ့စကားတွေပါ။ ဘာသာရေးဘက်ကပြောရရင် သံသရာမှာ လောကီခံစားမှုဆိုတာ မလုပ်ခဲ့ဘူးတာ မရှိလို့ လက်ရှိဘဝမှာ မလုပ်ရလည်း သိနိုင်ကြပါတယ်။ လက်ရှိဘဝနဲ့ ဝေးတာနဲ့ နီးတာပဲကွယ်မယ်။ နီးရင် ချက်ခြင်း သဘောပေါက်တယ်၊ ဝေးရင် တော်တော်နဲ့ နားမလည်ဘူး။ ဥပမာပေးပါဆိုရင် တချို့လူများ စာပေ၊ ဂီတ၊ သိပ္ပံ၊ ဝိဇ္ဇာပညာရပ်များ အလွယ်နဲ့ သဘောပေါက်တယ်၊ ငယ်စဉ်ကထဲက တတ်နေသူ ပါရမီရှင်များ နယ်ပယ်တိုင်းမှာ အထင်အရှားရှိတယ်။ ထုံလွန်းသူများကြတော့လည်း တမျိုးတဆွေလုံး တတ်သိလိမ်မာတောင် ဘာမှမတတ်ဘူး။ တချို့ကြတော့လည်း သိပ္ပံပညာတော်တော်လိုက်တာ၊ အားကစားကြတော့ ဘာတခုမှ မရဘူး၊ တချို့ကြတော့ ပါရဂူဘွဲ့ရတယ်၊ အနုပညာနဲ့ လားလားမျှ မရင်းနှီးဘူး….။ ဒီတော့ လက်တွေ့ လက်တွေ့နဲ့ သိပ်အဟုတ် မထင်ပါနဲ့ကွယ်။ ဦးကြောင်ကြီး ငယ်စဉ်က လက်ဝဲစာပေတွေဖတ်ပြီး ဒီလိုပဲ တွေးခဲ့ပြောခဲ့တယ်။ လူအများရွတ်တဲ့ သံဗုဒ္ဓေဂါထာနာမည်ကို ပြောင်းပြန်ရွတ် ဟာသလုပ်ခဲ့တယ်။ တကယ် ဘေးနဲ့ကြုံလာတော့မှ အားကိုးရာ ရှာရကောင်းမှန်းသိဒယ်….။ မောင်ရင်ရှုံးလည်း နာမည်သာ ရှုံးပါစေ၊ ကံရှုံးအောင် မလုပ်မိပါစေနဲ့…။ သဂျီးကတော့ ဘယ်လိုကယ်ကယ် မရတော့ဘူး၊ ရင့်မှည့်ပုပ်ဟောင်နေပြီ၊ အဝီစိငရဲမှာ ကြာကြာမခံရအောင်သာ ဝိုင်းဆွဲတင်ပေးနေရဒယ်…..။\nမကောင်းဘူး၊ မလုပ်ရဘူး၊လို့ ပြောရင် လူဆိုတဲ့ သတ္တဝါကပိုလုပ်ချင်တတ်တယ်တဲ့။\nသူများပြောတာ နားမထောင်ချင်ရင် ကိုယ့်ဖာသာ စဉ်းစားသင့်တယ်။\nဘာသာရေးအရ ၊ အနည်းဆုံး ငါးပါးသီလအရ သုရာမေရယ မဇ္ဇပ္ပမာဒဋ္ဌာနာ ဝေရမဏိသိက္ခာပဒံ\nသမာဒိယာမိ ကို ကျင့်သုံးနှိုင်သလား။ မကျင့်သုံးနှိုင်ရင်လည်း ကိစ္စမရှိပါဘူး။ ကိစ္စရှိတာက\nဘုန်းကြီးတွေကတော့ လူကလေးတို့လိုက်နာသည်ဖြစ်စေ မလိုက်နာသည်ဖြစ်စေ ဟောနေမှာပဲ။\nမြတ်စွာဘုရားကလည်းဟောကြားတော်မူခဲ့တာပဲ၊ ကိုယ်တိုင်သိ၍ မှန်စွာကျင့်ကြပါတဲ့။\nကိုယ်တိုင် မသိသေးတဲ့ အရွယ်မှာ ဆရာ့ဆရာများ ကျမ်းကိုး အမျိုးမျိုး ( Varieties of links)\nနဲ့ အထက်ကမန်းခဲ့ကြသလို ဆိုရင် … ဟုတ်နိုးနိုး ထင်စရာပါပဲ။\nဆိုတော့…. (သောက်ချင်စိတ်များသူက သောက်တယ်ကွာ ..ဘဒူ့ ဂရုစိုက်လို့…) ဖြစ်လာနှိုင်သလို၊\n(နည်းနည်းလောက်သောက်မှ ငါဟဲ့ယောင်္ကျားဖြစ်မှာပါလား ထင်လို့ ၊လက်တစ်လုံးထဲပါ) ဆိုတဲ့သူလည်းရှိနှိုင်တာပဲ။\n(တကယ်တော့.. အရက်ကို အလွန်အကျွံမသောက်ပဲ.. သင့်သင့်ယုံသောက်ရင် ဘာမှမဖြစ်ပါဘူး..။\nမဖြစ်ယုံမက.. ကောင်းတာတွေ မရေမတွက်နိုင်အောင် ဖြစ်စေတာပါ..။)\nနာမည်ကြီးမန္တလေးဂေဇက်က အုပ်ချုပ်သူ ဟိုလူခပ်ချောချော အသားဖြုဖြူ အမေရိက ကိုခါးစောင်းတင်\nအင်တာနက်လင့်တွေ ကြိုသောက်ထားတဲ့ ပုဂ္ဂိုလ်ပြောတာ Plausible, Logical, and Reasonable\nဖြစ်တယ်ဟေ့၊ ဆွဲလိုက်ကြစို့ နည်းနည်းပါးပါး ဆိုတာလေးတွေလည်း ပေါ်ပေါက်လာနှိုင်တာပဲ။\nကဲ… ကဲ… ချုံပတ်မရိုက်တော့ပါဘူး။ လိုရင်းပြောချင်တာကတော့ ဘာမဆို…\n“Use your loaf!!!”\nသေအရက် ကို တစ်စက်ကယ်မျှ မသောက်ကြလျှင်\nသေအရက် ကို တစ်စက်ကယ်မျှ မသောက်ကြနဲ့။\nအကြံပေးချင်တာလေးတစ်ခုကတော့ သူများဘာသာမှာ ညွှန်းဆိုပြထားတဲ့ ဥပမာတွေ ပုံပြင်တွေ\nပုံတူကူးပြီး တရားမပြတာ အကောင်းဆုံးပါ။\nဟုတ်ကဲ့။ သူများဘာသာမှာပြထားတာကိုကူးတာလည်းမဟုတ်ပါ။ ကျနော်ကြားဖူးထားတာလေး နဲ့ အမြင်နဲ့ ယှဉ်ပြီး တွေးမိတာလေးချရေးလိုက်တာပါပဲ။ အဲဒီအတွက် သတိလေးနည်းနည်းရှိသွား သွားဆိုပြီး ရေးဖြစ်လိုက်တာပါ။ ဒါပေမယ့်ကျနော်ထင်ပါတယ်။ တကယ့်အရက်သမားကတော့ ဘုရားရှေ့မှာ ခြေဆုံရပ်လို့ ဟောပါသော်လည်း ဒီဇောကို ငါမဖြတ်နိုင်ဘူးဆိုတဲ့ အတိုင်းပဲဖြစ်မှာ ပါ။ ဒါကြောင့် ကိုယ့်အခြေခံ အခံအတိုင်းပဲ တွေးခေါ်လက်ခံကြမယ်ဆိုတာလေး။\nသုရာမေရယ မဇ္ဇပမာဒဋ္ဌာနာ ဝေရမဏိသိက္ခာပဒံ သမာဒိယာမိ။\n“ယစ်မူးစေတဲ့အလုပ်တွေမှာ သတိမေ့လျော့စေတဲ့အထိ သုံးဆောင်မှီဝဲမှုကို မပြုအပ်ခြင်း” လို့ဖွင့်တာကို..\nရုံးက.. တခြားဘာသာကိုးကွယ်သူ..လူမျိုးခြားတွေကို ရှင်းပြတော့.. ကြိုက်ကြတယ်..။ ပြန်ဆွေးနွေးတယ်.။ သဘောတူတယ်…။\nလက်တွေ့ကျပြီး.. ဗုဒ္ဓဘာသာကို လူမျိုးမရွေးဘာသာမရွေးစိတ်ဝင်စားသွားစေတဲ့.. ဖွင့်ဆိုချက်ဖြစ်တယ် ထင်မိတယ်..။ ဆိုတော့.. တရားဂုဏ်တော်နဲ့.. ပြည့်စုံတဲ့..တရားဖြစ်သွားတာပေါ့..။\nနိုင်ငံတကာမှာနေတဲ့.. မြန်မာတွေ.. တခြားဗုဒ္ဓဘာသာဝင်မဟုတ်သူတွေနဲ့.. စကားစပ်တိုင်ပင်ကြည့်ကြစေချင်တယ်..။\nတရားတွေကို.. ဒီလို.. ကမ္ဘာရွာခေတ်မှာ.. ကမ္ဘာတန်းနဲ့.. မှတ်ကျောက်တင် စစ်ကြည့်ကြစေချင်တယ်..။\nလာတော့မယ့် နိုင်ငံတော်သစ်အတွက်.. ရှေးစွန်းစွဲတွေ လွှတ်ချပြီး… ခေတ်နဲ့အတူ… အဆင်သင့်ပြင်ကြစေချင်တယ်..။\nကျနော်အဓိကသိလိုတာက စိတ် ပိုင်းဆိုင်ရာနဲ့ အသိဥာဏ်ပိုင်းဆိုင်ရာအပေါ် ဘယ်လို အကျိုးသက်ရောက်စေပါသလဲဆိုတာလေး ပြောပြပေးပါဦး။ ဖြစ်နိုင်ရင် သူများတိုင်းတာထားတာထက် ကိုယ်တွေ့တိုင်းတာတွေ့ရှိချက်လေးကို ပြန်မျှစေချင်ပါတယ်။ဥပမာပြောရရင် အရက်မသောက်ခင်ကစိတ်အခြေအနေနဲ့ သောက်ပြီးဖြစ်လာတဲ့စိတ်အခြေအနေလေး ဘယ်လိုပုံပြောင်းသွားသလဲဆို တာရယ်။ ကောင်းကျိုးဖြစ်တယ်ဆိုရင်လည်း ဘယ်လို ကောင်းတဲ့အလုပ်တွေကို အဲဒီအရက်ဝင်သွားပြီးမှ လုပ်ဖြစ်သွား တယ်ဆိုတာလေးပေါ့။ စိတ်ကလေးတွေပို နူ့ညံ့လာသလား။ ပိုရိုင်းစိုင်းသွားသလား။ နောက် သတိလေးတွေ တိုးလာသ လား ။ လျော့သွားသလား။ ပိုပြီး စိတ်ကောင်းဝင်လာသလား…..စသဖြင့်ပေါ့ဗျာ။ အကောင်း အဆိုးတွေကို ကိုယ်တွေ့အနေ နဲ့ ဝေဖန်စမ်းစစ်ပေးလို့ ပြန်လည်ဖောက်သည်ချပေးစေလိုပါကြောင်း….။\nကျနော်တင်ရတဲ့ပိုစ့်ရဲ့ ရည်ရွယ်ချက်ကတော့ ဗုဒ္ဓဘာသာအမည်ခံပုဂ္ဂိုလ်များနှင့် အရက်သေစာသောက်စားမူးယစ် ရမ်းကားနေခြင်းကိစ္စကို ဆက်စပ်ကြည့်လို့ မရဖြစ်နေရတာလေး ခံစားမိလို့ပါပဲ။ အဲဒါလေးများ ဆက်စပ်ပြနိုင်မယ်ဆိုရင် ရှင်းပြပေးကြပါဦး။ ဘာသာတိုင်းမှာ ဆိုင်ရာဆိုင်ရာ အဆုံးအမတွေ ရှိနေပါတယ်။ ဘာသာမဲ့မဟုတ်သရွေ့ကတော့ အဆုံးအမအောက်မှာ နေရတဲ့ ဘ၀တွေလို့ မြင်မိတယ်လေ။ ဗုဒ္ဓဘာသာဝင်တိုင်းသည် ဗုဒ္ဓအဆုံးအမတရားတွေကို ခံယူသူ တွေပဲဖြစ်ရမှာပေါ့နော်။ ဒါပေမယ့် ခက်တာက…..။\nအရက်သောက်တာမကောင်းတာလူတိုင်းသိတယ် …ဒါပေမဲ့တော်တော်များများသောက်နေကျတယ်။တရားပွဲမြောက်များစွာသွားကျတယ် လူတွေတရားမရကျဘူး။ဟောကြားတဲ့ဆရာတော်တွေကလည်းအရက်သောက်တာမကောင်းကြောင်း\nအမြဲလိုလိုဟောကြားတယ်။ဒါပေမဲ့ ကိုယ်တိုင်ကျင့်ကြံမှူ့မရှိဘဲဟောကြားသောတရားနဲ့ မိမိကိုယ်တိုင်\nကျင့်ကြံမှူ့မရှိဘဲ နာသောတရားပွဲများကြောင့် ဗုဒ္ဓမြတ်စွာဘုရား၏တရားတော်များအချည်းအနှီးဖြစ်ကုန်၏။\nဗုဒ္ဓဟောကြားသော ပိဋိကတ်သုံးပုံကိုပင် အာဂုံဆောင်စရာမလို စီဒီပေါ်ရောက်ပြီဟုပင်ဆရာတော်ဦးကောသလာပင်ပြောကြားကုန်ပီ။\nထောင်နိုင်တဲ့နားနဲ့ နာယူနိုင်ကြလို့ အမြင်မှန်မျက်လုံးများ ပွင့်နိုင်ပြီး သူများပြောမဟုတ်ပဲ ကိုယ်တိုင်လက်တွေ့ ကျင့်ကြံပွားများနိုင်ကြကာ မိမိဥာဏ်က မိမိကို ပြန်လည်ဆုံးမနိုင်လို့ ငါးပါးသီလကို အသက်ထက်ဆုံးဆောက်တည်နိုင်ကြပါစေလို့ ဆန္ဒပြုလိုက်ရပါတော့တယ်။\nသတ္တဝါဆိုတာ လူချွတ်မှ ကျွတ်တာ သတ်သတ်…. တိရစ္ဆာန်မှာ အသိညဏ် ခံစားချက် မရှိဘူး။ ဝက်ဝံအမေကြီး သူ့သားသမီးတွေကို ကာကွယ်စောင့်ရှောက်တာ မိခင်မေတ္တာကြောင့် မဟုတ်ဘူး၊ ပျင်းလို့ လုပ်နေတာ။ နေမကောင်းလို့ ခရီးဆက်မသွားနိုင်တဲ့ ဆင်ကို ကျန်ဆင်အုပ်စု တစုလုံးက စောင့်ပေးနေတာ၊ တွဲခေါ်ဖို့ ကြိုးစားတာတွေက သိလို့မဟုတ်ဘူး၊ လုပ်မိလုပ်ရာ လုပ်နေတာ။ ခွေးမကြီး သားပေါက်လေးတွေကို ရန်ပြုလာမဲ့သူကို ပြန်လည်တိုက်ခိုက်တာ ငါပိုင်တဲ့ဟာတွေဆိုတဲ့ အသိစိတ်ကြောင့် မဟုတ်ဘူး၊ သူစိတ်ပေါက်လို့ ကိုက်မိကိုက်ရာ ကိုက်တာ။။။။\nအရက်လည်း မလွန်မကျွံရင် အပြစ်မရှိဘူး။ အကျင့်မရှိသူအတွက် အရက်၊ ဆေး သုံးခြင်းသည် စိတ်လွတ်သွားစေလို့ အပြစ်ဖြစ်ပေမဲ့ အကျင့်ရှိသူအတွက်ကတော့ သုံးရမှ စိတ်မလွတ်မှာမိုလို့ အကုသိုလ် မဖြစ်ဘူး။ မသောက်ရရင် စိတ်ကလေးက ဟိုရောက်လိုက် ဒီရောက်လိုက်နဲ့ နေရင်းထိုင်ရင်း အကုသိုလ် ဖြစ်တယ်။ ပြောသာ ပြောရတာ ကုသိုလ် အကုသိုလ်ဆိုတာ အလကား၊ သေရင် ပြီးသွားတာပဲ။ ဒါကြောင့်မို့ စိတ်ပြောင်းတာ မပြောင်းတာ ကိစ္စမရှိဘူး။ ဘုရားဆိုတာလည်း လူသာမန်ထက် မပိုဘူး။ (သူတောင် သောက်ချင်သောက်မှာ) သူနည်းနည်း ပြောခဲ့တာကို နှောင်းလူများ ချဲ့ကားပြီး အပိုဆာဒါး လျောက်ပြောတယ်။ ဂျပန် ဇိမ်ဘုန်းကြီးတွေဆို ဘယ်လောက် မှန်သလဲ။ မိန်းမယူ၊ အရက်သောက်၊ စီးပွားရှာ အကုန်လုပ်နိုင်လို့ လူ့သဘာဝနဲ့ ကိုက်ညီတယ်၊ အဲဒါမှ သသာဝ သစ္စာထိုက်တယ်။\nအဲသလို ဆိုချင်တာ မဟုတ်လား အဓမ္မရုပ်ဝါဒီ သာသနာဖျက် မိစ္ဆာဒိဠိ အကုသိုလ် ငရဲဝါဒီ သဂျီး….. ဝိုင်းလှီးဂျကွာ.. ဒီလောက်တောင် ထူနေမှဒေါ့ သနားစရာ မရှိဘူး။။။။။။ :mad:\nစိတ်ညစ်လို့၊ပျော်လို့၊ကြိုက်လို့သောက် သောက်ရင်းကြိုက်ရာကနေစွဲ အဲဒါအရက်ပဲ။\nကျနော်အရွယ်ကောင်းတုန်းက ဒရိမ်းဒရိမ်နဲ့ သိုင်းကွက်ကိုလမ်းအပြည့်နင်းပြီးပြန်ခဲ့ရတဲ့ရက်တွေမနဲတော့ပါဘူး။\nလမ်းလယ်မှာမှောက်ရက်လဲနေလို့အိမ်ကလာ မ ရတဲ့အကြိမ်လဲ မနဲမနောပါ။\nအခုမသောက်တော့ဘူးဆိုမှ သူများတွေအဲလိုဖြစ်လာရင် ဘယ်လောက်သိက္ခာမဲ့ရသလဲဆိုတာ\nသိရပါတယ် ..။ ဒါကြောင့် …. ထိမ်းထိမ်းသိမ်းသိမ်းလုပ်ကြပါကုန်။\nကိုရင်စည်…ယခင်က အရက်ကို လွန်စွာသောက်ခဲ့ပါ၏\n၄င်းများစွာဖြင့် အရက်၊ ဘီယာသောက်ခဲ့ပါတယ်..\nထို့ကြောင့် ကိုရင်က အရင်က အရက်သမားပါ။\nဘာလုပ်လုပ် အစွန်းမရောက်ပဲ အသိ၊ သတိကပ်ပါ။\nအားလုံးကိုကျေးဇူးတင်ပါတယ်ဗျာ။ ကျနော်ရဲ့ သွားရင်းလာရင်းတွေးမိတာလေးပြန်တင်မိတဲ့အပေါ် ခုလို အင်တိုက်အားတိုက် မန်းလိုက်ကြတာဆိုတော့ ခုတော့သိသွားပြီ အားလုံးအကြောင်းလေး။\nသောက်တဲ့လူ ရှိလို့ရောင်းတာလား ရောင်းတဲ့လူရှိလို့ သောက်တာလား…။\nအဓိကကတော့ ကိုယ်လုပ်နေတဲ့အလုပ်သည် အတ္တ၊ ပရ နှစ်ဖြာ အကျိုးရှိစေမှာလားဆိုတာလေး ကိုယ်တိုင်သာ စမ်းစစ်နိုင်လို့ ကိုယ်တိုင်သာ အမှတ်ပေးလို့ ကိုယ်တိုင်ပဲ အောင်စာရင်းထုတ်ကြပါ လို့ ပြောချင်ပါတယ်။ ကိုယ်လုပ်နေတဲ့အလုပ်ကို အမှန်မြင်နိုင်ကြပါစေ။


Little Nightmares II Developer -Tarsier Studios Windows , Switch , PS4 , Stadia , Xbox One 11 February 2021 Mode - Single Player Genre - Puzzle / Platformer DOWNLOAD FOR PC Game Size - 3.8GB https://megaup.net/Vv18/Little.Nightmares.II-CODEX.rar System Requirements Requiresa64-bit processor and operating system . OS: Windows 10. Processor: Intel Core i5-2300 | AMD FX-4350. Memory:4GB RAM. Graphics: Nvidia GeForce GTX 570, 1 GB | AMD Radeon HD 7850,2GB. DirectX: Version 11.\nHorror Squad Mobile သူငယ်ချင်းတွေနဲ့အတူတူချိတ်ပြီးဆော့လို့ရမဲ့ Horror ဂိမ်းအသစ်တစ်ခုထွက်ရှိလာပါပြီ ဒီဂိမ်းနာမည်က Horror Squadဖြစ်ပါတယ် Online Multiplayer ဆော့လို့ရပြီးတော့ Android နဲ့ PC မှာပဲရမှာဖြစ်ပြီး ios အတွက်က Coming Soonပါပဲ Online mode နဲ့ Local Multiplayer ဆိုပြီးပါပါတယ် Febလ ကထွက်ထားတာဖြစ်ပြီးတော့ Cheesecake Devကရေးဆွဲထားတာပါ သူ့ကိုသိမယ်ထင်ပါတယ် Internet cafe တုံးကလဲသူထုတ်တာပါ googleကရှာကြည့်သလောက်ကတော့ Turkeyကထုတ်တာလို့သိထားပြီးပါပြီဒါကြောင့်ဆော့လို့အဆင်ပြေပါတယ် PC Version ကတော့5$ ပေးရမှာဖြစ်ပြီး Android ကတော့ Free2Playပါ PC Version ကို Crack File Linkပေးထားပါတယ်Gameplayတို့Graphicတို့ကျတော့PCမှာကောင်းတာဖြစ်ပြီး Mobile မှာကအရမ်းကြီးကောင်းတဲ့ထဲမပါပဲသာမန်အသင့်တင့်လောက်ပါပဲ Game Sizeက 340MBလောက်ရှိပါတယ် Android Version 6နဲ့6အထက်ကစပြီးအဆင်ပြေပြေဆော့လို့ရပါတယ် Developer Adress - Turkey Game Size - 340MB Download For Android ( 340MB) https://play.google.com/store/apps/details?id=com.CheesecakeDev.HorrorSquad Download For PC ( 1.6GB) https://megaup.net/2XLfy/Horror.Squad.rar\nApex Legends Apex Legends isafree-to-play hero battle royale game developed by Respawn Entertainment and published by Electronic Arts . It was released for Microsoft Windows , PlayStation4, and Xbox One in February 2019, and for Nintendo Switch in March 2021. The game supports cross-platform play . The game is set in the same science fiction universe as Respawn Entertainment's Titanfall series. A mobile version of the game specially designed for touchscreens titled Apex Legends Mobile has also been announced which is scheduled to be fully released by 2022 on Android and iOS . Download For PC ( 38GB) https://www.ea.com/games/apex-legends Pre-Register ( Mobile) ( PlayStore) https://play.google.com/store/apps/details?id=com.ea.gp.apexlegendsmobilefps ( TapTap) https://www.tap.io/app/158451\nAsphalt Nitro OFFLINE ( Andriod / ios) အင်တာနက်မလိုတဲ့ပြိုင်ကားမောင်းဂိမ်းတစ်ခုဖြစ်တဲ့ Alphalt Seriesထဲက Nitroကိုတင်ပေးမှာပါ Sizeသေးသေးနဲ့ ဆော့လို့လဲကောင်းပါတယ် စုစုပေါင်း ကား ၃၈ စီးပါဝင်ပါတယ် Season 6ခုအထိပါပြီးဆော့ရတာအချိန်တော်တော်ပေးရပါတယ် Offlineမှာ Season 1-6 ဆော့လို့ရပြီး Event modeတွေဆော့မယ်ဆိုအင်တာနက်ဖွင့်ရပါတယ် Offline gameမလို့အချိန်ပေးပီးငွေမရှာပဲ တစ်ခါထဲသူံးလို့ရတဲ့ခိုးပီးသားMod VersionကိုပဲLinkထည့်ပေးထားပါတယ် Matchတစ်ခုကို Missions 2ခုပါပါတယ် Graphicကတော့အသင့်တင့်ပါပဲအရမ်းကြီးဂေါ်ထွက်နေတာတော့မဟူတ်ပါဘူး Graphic ကောင်းပိုကောင်းတာလိုချင်ရင်တော့ ထပ်ပြီး Graphic ကောင်းတဲ့ကားပြိုင်ဂိမ်းတွေထပ်ရှာကြည့်ပါမယ် Apk Onlyပဲမလို့Installပီးတန်းတော့လို့ရပါတယ် Game Size - 50MB Download Link ( ခိုးပြီးသား Version) (Linkထဲဝင်ပြီး Go To Download Pageကိုနိပ်ပြီး Mod ကိုရွေးဒေါင်းပါ ) https://rexdl.com/android/asphalt-nitro-apk-download.html/ #LegendaryGamer\nOccupation 2.5 ( Andriod / ios ) Openworld Action ဂိမ်းကိုမှ Mobile ဖုန်းပေါ်မှာဆော့ကစားလို့ရတဲ့ Survival ဂိမ်းတစ်ခုတင်ပေးပါမယ် ဒါကတော့ Occupation2ဖြစ်ပါတယ် ဆော့ပုံဆော့နည်းကရိုးရှင်းပါတယ် Zombie တွေကနေရာတိုင်းမှာရှိပါတယ် သင်က လူသားတွေကို Zombie ရန်က ကာကွယ်ပေးရမှာပါ တစ်ကောင်သတ်တိုင်းပိုက်ဆံရပီး ပိုက်ဆံနဲ့ Foodတွေ armor တွေ Gunတွေဝယ်လိူ့ရပါတယ် အရင် 1နဲ့2ထက်ပိုကောင်းပီး 3မထွက်ခင်ကြားမှာထွက်ထားတဲ့ 2.5Versionဖြစ်ပါတယ် အရင်ထက်Mapပိုကျယ်ပါတယ် 1တုံးကလူနေအိမ်တွေဝင်လို့မရပေမဲ့အခုအိမ်တွေဝင်လို့ထွက်လို့ရနေပါပြီ Neighbors တွေအများကြီးစုထားလို့ရပြီးတော့ Zombie အမျိုးစားအသစ်တွေလဲပါဝင်လာပါတယ် Graphic နဲ့ Gameplay ကပိုကောင်းလာပြီး Day/Night Modeကလဲပိုပြီပြင်လာပါတယ် မကြာခင် 3ထွက်မှာမလို့ 2.5တော့လို့ရအောင်တင်ပေးလိုက်ပါတယ် ဒီဂိမ်းရဲ့Sizeကတော့ 160MBပဲရှိပါတယ် Game Size - 160MB Download Link Andriod အတွက် https://apkpure.com/occupation-2/com.the3daction.Occ2 Ios အတွက် https://apps.apple.com/us/app/occupation-2-5/id1444153551\nမြန်မာတော်လှန်ရေးဂိမ်း ( Z Revolution ) ( Andriod နှင့် PC အတွက်သာရရှိပါမည် ) အမည်မဖော်လိုတဲ့ Game Development Team တစ်ခုက release ထားတဲ့ မြန်မာတော်လှန်ရေး Strategy ဂိမ်းအသစ်နဲ့မိတ်ဆက်ပေးပါမယ် ထွက်တာကြာပေမဲ့အင်တာနက်အခုမှရလို့အခုမှပဲသိပြီးပြန်တင်ပေးတာပါ Early access Versionဖြစ်ပြီး Full gameမလာသေးပါဘူး Plant Vs Zombie ပုံစံ Strategy ဂိမ်းဖြစ်ပြီးတော့ Revolution ဆန်ဆန်ဆော့ကစားရမှာပါ Free to play ဆိုပေမဲ့ Donateလို့ရပါတယ် ပေါ့ပေါ့ပါးပါးဆော့ကစားလို့ရမဲ့ဂိမ်းလေးမလို့ဒီလောက်နဲ့ပဲအဆုံးသတ်လိုက်ပါမယ် ဂိမ်းSizeကတော့ Android Versionမှာ 64MBရှိပြီး PC Version မှာ 40MBရှိပါတယ် DOWNLOAD LINK https://zrevolution.itch.io/zrevolutionthegame


>Quotes in Nov | MoeMaKa Burmese News & Media\n>phyu phyu thin article\n>88 Generation students press conference.\n>Quotes in Nov\n“ရဲတပ်ဖွဲ့က အောက်ခြေရဲဘော်တယောက်ဟာ လစာ (၁၅၀၀၀) ကျပ်ပဲ ရပါတယ်။ တကယ်သုံးလိုက်ရင် (၄) ရက်(၅) ရက်စာပဲရှိပါတယ်။ ရဲတပ်ဖွဲ့ အသုံးအဆောင်တွေ ဖြစ်တဲ့ ယူနီဖောင်း၊ equipment ၊ ဖိနပ်ကြီး၊ လက် ထိပ် စတာတွေကို မိမိအစီအစဉ်နဲ့ပဲ ၀ယ်ရပါတယ်။ နိုင်ငံတော်က ထုတ်မပေးပါဘူး။ ဒါဆို သူတို့က သင်တန်း တုန်းက ထုတ်ပေးတယ်လို့ ပြောပါလိမ့်မယ်။ သင်တန်းတုန်းက ထုတ်ပေးတာကို အခု ခင်ဗျားတောင် သုံးသ လားလို့ မေးလိုက်ချင်ပါတယ်။ စကားပြောစက်လည်း မိမိအစီအစဉ်နဲ့ပဲ ၀ယ်ရပါတယ်။ ဒါကတော့ မ၀ယ်သေး လည်း ဖြစ်သေးလို့ ထားလိုက်ပါဦး။ ဖိနပ်ကြီးတရံကို ၉၀၀၀ိ/- နဲ့ ၁၀၀၀၀ိ/- ကြားမှာရှိပါတယ်။ နောက် လက် ထိပ်တကွင်းကို တရုတ်လက်ထိပ်က ၃၀၀၀ိ/- ရှိပါတယ်။ ထိုင်းလက်ထိပ်က ၁၂၀၀၀ိ/- ရှိပါတယ်။ ရတဲ့ လစာ နဲ့ ဘယ်လိုလုပ်မလဲ။ တခြားကုန်ကြစရိတ်တွေကလည်း မနည်းဘူးရှိသေးတယ်လေ။ ဒီတော့ မရရတဲ့နည်းနဲ့ပဲ ငွေရှာကြတော့တာပေါ့။ တရားတာတွေ မတရားတာတွေ ခေါင်းထဲမှာ မရှိကြတော့ဘူးလေ။\nဒီလိုလာဘ်စားမှုတွေက ရဲဘော်တွေ မပြောနဲ့၊ အရာရှိကြီးတွေက ပိုတောင်ဆိုးပါသေးတယ်။ ရဲတပ်ဖွဲ့ကို အင်မ တန်မှကို စိတ်ဝင်စားပါတယ် ဆိုတဲ့ သူတွေတောင် စိတ်ကုန် စိတ်ပျက်နေကြပါပြီ”\ndrlunswe.blogspot.com နိုဝင်ဘာ ၂၄\n“တခါတရံမှာ မြန်မာပီသချင်တာမို့ ခေါင်းလျှော်ရမယ့်ရက်ကို တွေးမိတော့ ကိုယ့်မွးနေ့ရယ် သောကြာရယ်ကို နှုတ်ပြီးရင် ရက်သတ္တတစ်ပတ်မှာ ခေါင်းလျှော်ဖို့ ငါးရက် တိတိ ကျန်တယ် ဒီကြားထဲမှာမှ ဗုဒ္ဓဟူးနေ့မှာ ခေါင်းလျှော်ရင် ၄၅ ရက်တိတိ လာဘ်ပိတ်တယ် ဆိုတော့ တပတ်မှာ ခေါင်းလျှော်လို့ ရတာက ၄ ရက် တိတိ ကျန်နေတယ်…\nရေချိုးခေါင်းလျှော်ခါနီးတိုင်း ရက်လွတ်ရဲ့လားလို့ စဉ်းစားရတဲ့ ဝဋ်ဒုက္ခက မြန်မာ မိန်းကလေးတွေကို တော်တော်လေး နှိပ်စက်ခဲ့ဘူးတယ်ထင်ပါရဲ့  ..…”\nmysterysnow.blogspot.com နိုဝင်ဘာ ၂\n“Burmah Road ပါ၊ ဟုတ်တယ်၊ ဗမာလမ်းပေါ့။ စကားမစပ်၊ (မလေးရှားနိုင်ငံ၊ ပီနန်ကျွန်း) George Town (မြို့)ရဲ့ လမ်းနာမည် အတော်များများက အရှေ့တောင်အာရှ မြို့နာမည်တွေနဲ့ ပေးထားတယ်၊ ဗမာလမ်း အနီးတဝိုက်မှာ ထားဝယ်လမ်း၊ ရန်ကုန်လမ်း စသဖြင့် ရှိပါတယ်။ အထူး ပြောစရာတစ်ခုက Burmah ရဲ့ အသံထွက်ပါ၊ အိန္ဒိယတို့ တရုတ်တို့က “ဘားရ်မား” လို့ ထွက်ကြပေမယ့် မလေးတွေ အားလုံးနီးပါး “ဘူးမား” လို့ ထွက်ပါတယ်၊ ဒါကြောင့် ကျနော် လမ်းမေးတဲ့အခါ နှစ်မျိုးစလုံး မေးရတတ်တယ်၊ ဘားရ်မား မသိရင် ဘူးမား ကိုတော့ သိကြတာပဲ၊ ဘူးမား မေးလိုက်လို့ ပါးစပ်ဟောင်းလောင်း ဖြစ်နေရင် ဘားရ်မား ပစ်လိုက်၊ ဩော် ဆိုပြီး ဘယ်လို ဘယ်လို သွားရတယ် ပြောပြလိမ့်မယ်။ မလေးတစ်ယောက်ကို ဘားရ်မား လို့ မဖတ်ဘူးလား မေးကြည့်တော့ ဘားရ်မား နဲ့ ဘူးမား အတူတူပဲ တဲ့ဗျာ၊ စိတ်ညစ်စရာ မကောင်းဘားရ်လား၊ အဲလေ၊ မကောင်းဘူးလား”\ndegolar.blogspot.com နိုဝင်ဘာ ၁၂\n“၂၁ နှစ်ကာအတွင်း ABSDF ဟာ အသက်၊ သွေးချွေးပေါင်း များစွာကို ဒီမိုကရေစီနဲ့ လူ့အခွင့်ရေး တိုက်ပွဲအတွက် ပေးဆပ်ခဲ့ပါတယ်။\nဒီလို ပေးဆပ်ခဲ့ရတာကို ကျွန်မတို့လို မသေလို့ ကျန်နေတဲ့သူတွေကသာ သွားလေသူတွေအတွက် မှတ်တမ်းတင်ပေးနိုင်မှာ ဖြစ်ပါတယ်။ ABSDF ရဲ့ ၂၁ နှစ်မြောက် နှစ်ပတ်လည် ထုတ်ပြန်ကြေညာချက်အရ သေဆုံးသူနဲ့ ကျဆုံးသူ စုစုပေါင်း ၇၅၀ ရှိပြီလို့ သိရပါတယ်”\nnge-naing.blogspot.com နိုဝင်ဘာ ၅\n“ရထားပေါ်တက်လို့ မြင်မြင်ချင်း မျက်စိကစာုးလိုက်တဲ့ အခါမှ ဝမ်းသာ သွားသလို ဝမ်းလဲနည်းသွားမိတယ်။ ဝမ်းသာသွားတာက တစ်ခုံလွတ်နေလို့။ ဝမ်းနည်းသွားတာက လူကြီး/ ကိုယ်ဝန်သည်/ ကလေး များကို ဦးစားပေး ခုံဖြစ်နေလို့. ဘာဘဲဖြစ်ဖြစ်လေ . လောလောဆယ် သူတို့ မှ မရှိသေးဘဲ လောလောဆယ် လဲ ငါအသက်ကြီးဆုံးဘဲ ဆိုပြီးဝင်ထိုင်လိုက်တယ်။ တစ်ချို့ကလေးတွေ က လုံးဝမထိုင်ကြဘူး တစ်စီးလုံးပြည့် နေလဲ သစ္စာ ရှိကြတယ်။ ကိုယ်သာ အားမနာ ရှာမကျိုး ဝင်ထိုင်မိတယ်။ မတတ်နိုင်ဘူ့း ကွယ် တစ်နေ့ တစ်နေ့သိတ်ပင်ပန်းတယ်။ မောနေပြီ။\nဒါပေမဲ့ မျက်စေ့ကိုဖွင့်နားကိုစွင့် လို့ ဘယ်သူလာရင် ဖယ်ပေးရမလဲလို့တော့ စဉ်းစားရင်းနဲ့ တစ်ထိတ်ထိတ်နဲ့ စိတ်ချ လက်ချ မျက်စိပိတ်ြီပီးမအိပ်ရပါဘူး။ ။ ဒါပေမဲ့ ဒီအချိန်က ကလေးတွေ လူကြီးတွေ အပြင်ထွက်တဲ့ တဲ့ အချိန်တော့လဲ မဟုတ်ပေဘူးဆိုပြီး စိတ်တော့ချနေမိသေးတယ်။ အဲဒါနဲ့ အိပ်ရင်းနဲ့ ဝင်လာတဲ ခြေထောက်တွေ ကို မျက်စိမှိတ် ကြည့်နေမိသေးတယ်။ သေသေသပ်သပ် ဘောင်းဘီ များ. စကပ်များ ဝတ်လာရင် လူငယ်ဘဲ ဆိုပြီ ဖယ်ပေးဘို့စိတ်ကူးမရှိမိဘူါး။ စတိုင်ပင်ဝတ်ရင် ရုံးသူ ရုံးသား ဂျင်းဘောင်းဘီဝတ်ရင် ကျောင်းသား သော်လည်းကောင်း အပြင် ကို ပုံမှန်ထွက်သူ သော်လည်းကောင်းလို့လဲ ခန့်မှန်ေးနသေးတယ် မိန်းကလေးများဆိုရင်လဲ အဲသလိုဘဲပေါ့ စုံထောက်ကြီးကလဲ ရောက်လေရာ အရပ်မှာ လုပ်ချင်မိသေးတယ်။\nခြေထောက်ရုပ်ဆိုးဆိုး တစ်ခုဝင်လာတော့အင်း ငါ့ထက်အသက်ကြီးနိုင်တယ်ဆိုပြီး မော့ကြည့်လိုက်မိတယ။် ဟုတ်တယ် ။ကြီးပါတယ် သို့ပေမဲ့ ပြန်ငုံ့ကြည့်လိုက်မိတဲ့ အခါ ဒေါက်မြင့်ခပ်မြင့်မြင့်စီးထားတဲ့ သူကိုတွေ့လိုက်တဲ့ အခါ မဖယ်ပေး ဘူးလို့ ဆုံးဖြတ် လိုကတယ်။ ဒေါက်ဖိနပ်က သူ့ရဲ့ နုပျိုလိုခြင်းကို ပြနေတယ။် ဟိုနေ့ကကိုယ့်ကို ချာတိတ်တစ်ယောက်ဖယ်ပေးထားတာကို ကိုယ် စိတ်နာ နေတုံး ရှိသေး တယ်”\nkhinoomay77.blogspot.com နိုဝင်ဘာ ၁၄\n“၂၀-၂၅ လောက်ထိ ပိန်ပိန်လေးမို့… ဝချင်လိုက်တာများ…။ ဘာစားစား မဝဘူး… အဆီစားလို့မှ အသား မဖြစ်တဲ့ ကိုယ်…။ ၃၀ ကျော်ကျ ပြန်တော့ နဲနဲလေး တက်လာတာသိရင် တပတ်-နှစ်ပတ်လောက် လျှော့လိုက်ရင်ရပြီ။ ကိုယ်ဝတ်ချင်တဲ့ အင်္ကျီတော်အောင်လို့လေ။ အဲ ၄၀ လေးလည်း ကျော်စပြု လာရော.. စတော့တာပဲ..၊ အရင်က ဘာစားစား မဝတဲ့ ကိုယ်၊ ခုတော့ ဘာမှ မစားလဲ ဝတဲ့ကိုယ် ဖြစ်လာရော…။ ဘုရား ဘုရား.. ဝဇီဗေဒ ထိတိုင်းရှသတဲ့.. သူများတွေကို ပြောမိခဲ့လို့များလား…၊ အဲဒီ မိန်းမ ကြီးတွေ စင်္ကာပူ တမြို့ လုံး ပတ်ရှာပြီး တောင်းပန်မှ ထင်ပါရဲ့…”\nchitkyiaye.blogspot.com နိုဝင်ဘာ ၇\n“လူတွေ စုရုံးနေတာတွေ့လို့ သွား စပ်စု ကြည့်တော့ အသက် ၁၁ အရွယ် ကလေးလေး တယောက် ပန်းချီ ထိုင်ဆွဲ နေတာ တွေ့ ခဲ့ရတယ်.. ဆဌမ တန်းကျောင်းသားလေး ပါ..။ မျက်စိရှေ့မှာ တင်.. ပုံတွေ တခုပြီး တခု စိတ်ဝင်တစား နဲ့မနား တမ်း ဆွဲနေ တဲံ့ ကလေးလေး ကို အံ့သြဖွယ်ရာ တွေ့ခဲ့ရတယ်..။ လက်ရာတွေ ကလဲ မဆိုး ဘူး ပြောရမှာ.. သူ့ အဖေနဲ့ အမေနဲ့ က ဘေးနား မှာ စောင့်ပေးနေတယ်.. မိဘတွေ ခွင့်တောင်းပြီး ဓါတ်ပုံ ရိုက် စကားလေး နဲနဲ ပါးပါး ပြောဖြစ်ခဲ့တယ်.။ ညနေ ကျောင်းအားချိ်န်တွေ မှာ.. ဟိုတယ် တွေ နား မှာ ပန်းချီ ထွက်ဆွဲ ပြီးမိဘတွေ ကို လုပ်ကျွေးနေတာ ပါတဲ့.. သူ့ အဖေ က လဲ ပန်းချီဆရာ တယောက်ပါ .. ဒါပေမဲ့.. သူ့ ပန်းချီကားတွေ ကို ရောင်းလို့ရအောင် တင်မဲ့ နေရာ အခက်အခဲ .. နဲ့ကျန်တဲ့ အခက်အခဲ လေးတွေ ရှိနေလို့ ၀မ်းရေးအတွက် အတော်လေး ပင်ပမ်းကြပါသတဲ့…။ သားကလေးက ငယ်ငယ် ထဲ ပန်းချီ ၀ါသနာပါပြီး.. အဖေ ပန်းချီ ဆွဲတဲ့ အနား အမြဲ နေတတ်သူ .. နောက်တော့ သူကိုယ်တိုင် စမ်းဆွဲ လာတော့.. လူမြင်ကွင်းမှာ.. ဆွဲ ပြီး ရောင်းကြည့် ဖို့ အကြံ ရပြီး .. စ ရောင်းခဲ့ ကြတာ တဲ့… ခုတော့.. ကလေးလေး ရဲ့ လုပ်အားနဲ့ သူတို့ ထမင်းစာဖို့ အတော် အသင့် အဆင်ပြေတယ် လို့ သိခဲ့ ရတယ်..။ ၅ မိနစ် ကနေ မိနစ် ၂၀ အတွင်းအပြီး ဆွဲ တဲံ့ ပန်းချီ တကားရဲ့ တန်ဖိုး က ကျပ် ၅၀၀ နဲ့ ၁၀၀၀ ပါ..။ ဓါး တချောင်းနဲ့ စုတ်တံ အရွယ်အစား အမျိုးမျိုး ကို သုံးပြီး တမဟုတ်ချင်း လက်တမ်း ဆွဲ နိုင်တဲ့ ကလေးလေး ရဲ့ အနုပညာ ဗီ ဇ လေး ကို ချီကျူး မိပြီးတော့ အနာဂတ်မှာ ထူးချွန်တဲ့ပန်းချီ ဆရာ လေး ဖြစ်ဖို့ .. ဆုတောင်းပးခဲ့တယ်”\nmamathiri.blogspot.com နိုဝင်ဘာ ၇\n(ဓာတ်ပုံ – mamathiri.blogspot.com)\n“ကျွန်တော်ကြားရတဲ့ သတင်းတစ်ခုကိုပြောဦးမယ် …။ (မပြောနဲ့ဆိုလည်း ပြောမယ့် သဘောရှိတယ်။) … မြန်မာပြည်မှာ … သားသမီးတွေမွေးထားပြီး…၊ မြေးတွေ ရမှ Gay ဘိုးဘိုးကြီးဟာ Singapore မှာ ဖြတ်ဖောက်ချုပ်လိုက်တယ်တဲ့ ….။ ဒါကို ခင်ဗျားဘယ်လိုမြင်လဲ …။ ပြောင်းပေးလိုက်တဲ့ ဆရာဝန်မှမဟုတ်တာ .. ငါက ဘာမြင်ရမှာလဲ လို့ ပြန်မပြောနဲ့နော် …။ ကျွန်တော်ပြောချင်တာက ဒါကို ဘယ်လို ယူဆသလဲ …။ သား၊သမီးတွေအတွက် အရှက်ရစရာလား …။ ငါတို့ကို ခြောက်ကျပ်ခွဲတာပဲ …လို့ သားသမီးတွေယူဆမလား …… အဲဒါကြီးကို ခင်ဗျားလက်မခံနိုင်ရင်တောင် ဒါကြီးက ဖြစ်ပြီးသွားပြီ … ။ သဘာဝဘေးအန္တရာယ်လိုပဲ .. လောကကြီးမှာ ခင်ဗျားတို့ .. ကျွန်တော်တို့ မတတ်နိုင်တာတွေအများကြီးရှိတယ် …။ … ကျွန်တော်က မေးခွန်းတွေကို ဖောက်ခွဲတဲ့သူပဲဖြစ်တဲ့အတွက် အဖြေတွေလည်း နောက်ကျောမှာမရှိဘူး ။ အားတဲ့အခါ ခင်ဗျားတို့စဉ်းစားဖို့….။ ပျင်းနေမှာစိုးလို့ ပြဿနာတွေ တစ်နေ့တစ်နေ့ထိုင်ရှာပေးနေတဲ့သာမန်လူပါ …။ သာမန်လူဆိုတာ ကိုမောင်ဆင့်(common sense)လောက်သာရှိတဲ့ လူပြိန်းပေါ့ …။ အရပ်ထဲက သူလိုကိုယ်လိုလူပေါ့ …”\nthe gardener – ဘလော်ဂါ\nzthegardener.blogspot.com နိုဝင်ဘာ ၂၁\n“နိုင်ငံရေး ရည်ရွယ်ချက်နဲ့ သတင်းမီဒီယာလုပ်ရင် ဒါဟာ နိုင်ငံရေး သတင်းမီဒီယာ တစ်နည်း Activist journalist ပဲဖြစ်မယ်။ အဆင့်မြင့်တဲ့၊ စစ်မှန်တဲ့ ဂျာနယ်လစ်လို့ ယူဆလို့ မရဘူး။ ပြည်ပက Activist journalist တစ်ချို့က ပြည်တွင်း သတင်း မီဒီယာသမား စစ်စစ်တွေကို နှိမ့်ချလိုတဲ့ သဘောနဲ့ အပုတ်ချရေးနေတာတွေ တွေ့ရပါတယ်။ ဒါဟာ မလုပ်သင့်၊ မလုပ်ထိုက်တဲ့ ကိစ္စပါ”\n(ဓာတ်ပုံ – jennhsu)\n“မြန်မာ့နိုင်ငံရေးက ပွင့်လင်းမြင်သာ မရှိပါဘူး။ မူဝါဒဆုံးဖြတ်ချက်တွေက ဘယ်လို ချမှတ်နေမှန်း မသိကြရဘူး။ ဘယ်သူက ဘယ်ကိစ္စကို အာဏာပိုင်သလဲဆိုတာကလည်း မသေချာ လှပါဘူး။ အရင် ၀န်ကြီးချုပ်လုပ်ခဲ့တဲ့ ဗိုလ်ချုပ်ခင်ညွန့်လည်း အကျယ်ချုပ်ချခံရသလို၊ အရင်နိုင်ငံခြားရေး ၀န်ကြီးလုပ်ခဲ့သူ ဦးဝင်းအောင် လည်း အင်းစိန်ထောင်ထဲ သေဆုံးခဲ့ရပြီးတဲ့နောက်ပိုင်း အားလုံးက မင်းနားခစား ကမ်းနားသစ်ပင် ဖြစ်ကုန်ကြတယ်။ ရာထူး မပြုတ်ရေးက အရေးကြီးတယ်။ ဘာမှ စွန့်စားမလုပ်နဲ့ ဖြစ်လာ ကြတယ်။ သတင်းမှန်တွေက မရှိတော့ အားလုံးကောလာ ဟလတွေနဲ့ အားကိုးကြရတယ်။\nထင်ကြေးပေးရတာက အနုပညာဖြစ်လာသလို၊ တွက်ချက်ရတာကလည်း ချဲသမား ထီထိုးသူတွေလို ဖြစ်လာကြရတယ်”\nyaw-han-aung.blogspot.com နိုဝင်ဘာ ၂၂\n“နိုင်ငံတော်အစိုးရသည် လေဘေးဒဏ်ခံခဲ့ရသော ဒေသများ၌ ပြန်လည် ထူထောင်ရေး လုပ်ငန်းများကို ဖိဖိစီးစီးဖြင့် ဆောင်ရွက်နိုင်သကဲ့သို့ နိုင်ငံတော်၏ စေတနာမေတ္တာ အမြော်အမြင် ကြီးမားမှုကို ဒေသခံပြည်သူများ နားလည် သိရှိပြီး မိမိတို့၏ဒေသ ပြန်လည်ဖွံ့ဖြိုး တိုးတက်လာစေရေး အတွက် ကြိုးပမ်း အားထုတ်သွားကြရမည်”\nမြန်မာ့အလင်းသတင်းစာ အယ်ဒီတာ့ အာဘော်\nမြန်မာ့အလင်း၊ နိုဝင်ဘာ ၇\n“ကျေးလက်ဒေသရှိ စာသင်ကျောင်းများတွင် Multi- Media Classroom များ ဖွဲ့စည်း ထူထောင်ပေးထားပြီး ဖြစ်သည့် အတွက် သင်ယူမှု၊ သင်ကြားမှုနယ်ပယ်တွင် အချိန်ကာလနှင့်ဒေသ အကန့် အသတ်များကို ကျော်လွှားပြီး အီလက်ထရွန်နစ် နည်းပညာရပ်များ အကျိုးကျေးဇူးဖြင့် မြို့ပြနှင့် ကျေးလက် ပညာသင်ယူနိုင်မှု အခွင့်အလမ်းများ ညီညီမျှမျှ ဖြစ်ပေါ်လာလျက် ရှိနေပြီ”\n(ဓာတ်ပုံ-Chinese Embassy in Rgn)\nမြန်မာ့အလင်း၊ နိုဝင်ဘာ ၉\n“ကျုပ်တို့ အမျိုးသားရေးသမိုင်း အမြင်မှာတော့ အင်္ဂလိပ်နယ်ချဲ့တွေ ဆိုးဝါး အနိုင်ကျင့်တယ်ပေါ့ဗျာ။ ကိုယ့်ဘုရင် သခင်က တခြား လူမျိုးတွေကို သွားသိမ်းပိုက် အနိုင်ယူတာကျတော့ ပါးစပ်က အမြှုပ်တွေ ထတဲ့ အထိ ပီတိဖြာ တယ်။ ပြောလို့ ဂုဏ်ယူလို့ မဆုံးတော့ဘူး”\n(ဓာတ်ပုံ – ဧရာဝတီ)\nirrawaddy.org/bur နိုဝင်ဘာ ၁ဝ


Neurontin (နူရွန်တင်) - Hello Sayarwon\nHelloSayarwon » ဆေးဝါးများ » ဆေးဝါးနှင့်ဆေးဖက်ဝင် » ဆေးဝါးများအားလုံး » Neurontin (နူရွန်တင်)\nNeurontin (နူရွန်တင်) ကဘာလဲ။\nGeneric Name: Neurontin (နူရွန်တင်) Brand Name(s): Generics only. No brands available.\nNeurontin (နူရွန်တင်) ကို ဘာအတွက်အသုံးပြုကြသလဲ\nNeurontin®ကို အတက်ရောဂါကုသဆေးအနေနဲ့ သုံးပါတယ်။ Gabapentin ဟာ တက်ခြင်း၊ နာကျင်ခြင်းကိုဖြစ်စေတဲ့ ကိုယ်ခန္ဓါထဲက ဓါတ်ပစ္စည်းအချို့ကို ထိန်းချုပ်နိုင်ပါတယ်။\nNeurontin®ကို ရေယုန်ကြောင့် အာရုံကြောနာကျင်ခြင်းကို ကုသရာမှာလည်း အသုံးပြုပါတယ်။\nလူကြီးတွေရော အနည်းဆုံးအသက် ၃နှစ်ရှိတဲ့ ကလေးတွေမှာ အတက်ရောဂါကုသဖို့ သုံးပါတယ်။\nNeurontin (နူရွန်တင်) ဘယ်လိုသောက်သုံးသင့်သလဲ\nဆရာဝန်ညွှန်တဲ့အတိုင်း သောက်ပေးပါ။ ဆေးညွှန်းစာမှာပါတဲ့ ညွှန်ကြားချက်အားလုံးကို လိုက်နာပါ။ ညွှန်ထားတဲ့ ပမာဏထက် ပိုသောက်ခြင်း၊ လျှော့သောက်ခြင်း၊ ပိုပြီးကြာကြာ သောက်ခြင်း မပြုပါနဲ့။\nအစာနဲ့ဖြစ်စေ၊ အစာမပါဘဲဖြစ်စေ သောက်နိုင်ပါတယ်။\nNeurontin® ဆေးပြားကို ခြမ်းသောက်မယ်ဆိုရင် တခြမ်းသောက်ပြီးချိန်မှာ နောက်တခြမ်းကို နောက်တကြိမ်မှာပဲ သောက်ပါ။ ခြမ်းထားတဲ့ဆေးတွေကို တတ်နိုင်သမျှ မြန်မြန်သောက်သုံးပေးရပါတယ်။\nဆေးရည်သောက်မယ်ဆိုရင် ဆေးရည်ချိန်တဲ့ပြွန်၊ ဇွန်း၊ ခွက် စတာတွေကို အသုံးပြုပါ။ ဆေးရည်ချိန်တဲ့ ကိရိယာမရှိရင် ဆေးဝါးကျွမ်းကျင်သူဆီမှာ တောင်းယူပါ။\nသက်သာလာတယ်ထင်ရင်တောင် ဆေးကိုမရပ်ပါနဲ့။ ဆေးကို ရုတ်တရက်ရပ်ခြင်းဟာ အတက်ရောဂါကို ပိုဖြစ်စေပါတယ်။ ဆေးကို ဘယ်လိုလျှော့ချသွားရမယ်ဆိုတာ ဆရာဝန်နဲ့ တိုင်ပင်ပါ။ Neurontin® ဟာ ဆီးထဲက ပရိုတိန်းစစ်ရာမှာ အဖြေမှားစေနိုင်ပါတယ်။ ဆီးစစ်မယ်ဆိုရင် Neurontin® သောက်နေကြောင်း ဓါတ်ခွဲခန်းဝန်ထမ်းတွေကို ကြိုပြောပြထားပါ။\nNeurontin (နူရွန်တင်) ဘယ်လိုသိမ်းဆည်းရမလဲ\nNeurontin®ကို အခန်းအပူချိန်မှာ တိုက်ရိုက်နေရောင်ခြည် မထိတွေ့အောင်၊ စိုစွတ်မှု မရှိအောင် သိမ်းဆည်းတာဟာ အကောင်းဆုံး ဖြစ်ပါတယ်။ ဆေးအာနိသင် ပျက်ပြယ်ခြင်း၊ ဆေးအနေအထား ပျက်ယွင်းခြင်း မဖြစ်ရအောင် ရေချိုးခန်းတွင်း သိမ်းဆည်းခြင်း၊ ရေခဲအောင် သိမ်းဆည်းခြင်း မပြုရပါ။ Neurontin®ဆေးအမျိုးအစား၊ ဆေးထုတ်လုပ်တဲ့ ကုမ္ပဏီကွဲပြားမှုပေါ်မူတည်ပြီး သိမ်းဆည်းတဲ့ ပုံစံကွဲပြားခြားနားမှု ရှိနိုင်ပါတယ်။ ဆေးဘူးအခွံမှာပါတဲ့ သိုလှောင်သိမ်းဆည်းမှု ညွှန်ကြားချက်ကို ကြည့်ရှုစစ်ဆေးခြင်း ဒါမှမဟုတ် ဆေးဝါးကျွမ်းကျင်သူကို မေးမြန်းခြင်းမျိုးကို အမြဲလုပ်ပါ။ လုံခြုံစိတ်ချရဖို့အတွက် ဆေးဝါးများအားလုံးကို ကလေးများ၊ အိမ်မွေးတိရိစ္ဆာန်များနဲ့ ဝေးရာမှာထားပါ။\nNeurontin®ကို အိမ်သာတွင်းထဲ ပစ်ချခြင်း၊ ရေထွက်ပေါက်များမှ ဆေးချခြင်း မလုပ်သင့်ပါ။ ဆေးဝါးတွေကို မလိုအပ်တော့ရင်၊ သက်တမ်း ကုန်ဆုံးသွားရင် စနစ်တကျစွန့်ပစ်ဖို့ အရေးကြီးပါတယ်။ ဆေးဝါးများကို စနစ်တကျ ဘယ်လို စွန့်ပစ်ရမယ် ဆိုတာကို ဆေးဝါးကျွမ်းကျင်ပညာရှင်နဲ့ တိုင်ပင်ပါ။\nNeurontin (နူရွန်တင်) အသုံးမပြုခင် ဘာတွေသိသင့်သလဲ\nNeurontin®တွင် ပါဝင်သော ပစ္စည်းများနှင့် ဓါတ်မတည့်မှုဖြစ်ခြင်း\nဆိုးရွားသော ကျောက်ကပ်ရောဂါဖြစ်ခြင်း၊ ကျောက်ကပ်ဆေးနေရခြင်း\nဒီဆေးသုံးနေစဉ်မှာ လူတချို့ဟာ သေကြောင်းကြံစည်လိုစိတ်တွေ ပေါ်လာတတ်ပါတယ်။ Neurontin® သောက်သုံးနေချိန်မှာ ဆရာဝန်နဲ့ ပုံမှန်ပြဖို့ လိုပါတယ်။ ဒီလိုမျိုး စိတ်ပိုင်းဆိုင်ရာပြောင်းလဲမှုတွေကို မိသားစုဝင်တွေ၊ ပြုစုကုသသူတွေ သိရအောင် ဖွင့်ပြောထားသင့်ပါတယ်။\nကိုယ်ဝန်ဆောင်နေချိန် ဒါမှမဟုတ် ကလေးနို့တိုက်နေချိန်မှာ Neurontin (နူရွန်တင်) ကိုသုံးစွဲဖို့ စိတ်ချရပါသလား\nNeurontin®ကို ကိုယ်ဝန်ဆောင်နေချိန်နဲ့ ကလေးနို့တိုက်နေချိန်မှာ အသုံးပြုရင် ဆိုးကျိုးတွေ ရှိမရှိ ဆုံးဖြတ်နိုင်ဖို့ လုံလောက်တဲ့ လေ့လာ စမ်းသပ်ချက်တွေ မရှိပါဘူး။ ဆေးမသောက်သုံးခင်မှာ ဖြစ်နိုင်ခြေ ကောင်းကျိုးများနဲ့ ဆိုးကျိုးများအားလုံးကို ချိန်ဆနိုင်ဖို့ ဆရာဝန်နဲ့ တိုင်ပင်ဆွေးနွေးပါ။\nNeurontin®ဆေးဟာ အမေရိကန်ပြည်ထောင်စု အစားအသောက်နှင့် ဆေးဝါးကွပ်ကဲရေးအဖွဲ့ရဲ့ သတ်မှတ်ချက်အရ ကိုယ်ဝန်ဆောင်များမှာ ထိခိုက်နိုင်ခြေအဆင့် C ရှိတယ်လို့ သတ်မှတ်ထားပါတယ်။)အမေရိကန်ပြည်ထောင်စု အစားအသောက်နှင့် ဆေးဝါး ကွပ်ကဲရေးအဖွဲ့ရဲ့ ကိုယ်ဝန်ဆောင်များမှာ ထိခိုက်နိုင်ခြေ အဆင့် သတ်မှတ်ချက်တွေကတော့ အောက်ပါအတိုင်း ဖြစ်ပါတယ်။\nNeurontin (နူရွန်တင်) ကိုအသုံးပြုခြင်းဖြင့် ဘယ်လိုဘေးထွက်ဆိုးကျိုးတွေဖြစ်နိုင်သလဲ\nဘေးထွက်ဆိုးကျိုးတချို့ကတော့ ကလေးတွေမှာ ပိုဖြစ်တတ်ပါတယ်။ Neurontin® သုံးစွဲနေရတဲ့ ကလေးတွေမှာ အောက်ပါလက္ခဏာတွေတွေ့ရရင် ဆရာဝန်နဲ့ ပြသပါ။\nရင်ဘတ်အောင့်ခြင်း၊ ချောင်းဆိုးပြီးဖျားခြင်း၊ အသက်ရှူကြပ်ခြင်း\nမျက်စိ ရှေ့နောက် လျင်မြန်စွာ ရွေ့လျားခြင်း\nကျောက်ကပ်ပြသနာများ။ ဆီးနည်းခြင်း၊ ဆီးမသွားခြင်း၊ ဆီးသွားလျှင်နာခြင်း၊ ဆီးသွားရန်ခက်ခြင်း၊ ခြေဖမိုး ခြေကျင်းဝတ် ဖောရောင်ခြင်း၊ ပင်ပန်းနွမ်းနယ်ခြင်း၊ အသက်ရှူရခက်ခြင်း\nဆိုးရွားသော အရေပြားလက္ခဏာများ။ ဖျားခြင်း၊ လည်ချောင်းနာခြင်း၊ မျက်နှာ လျှာ ရောင်ရမ်းခြင်း၊ မျက်စိပူခြင်း၊ အရေပြားနာလာပြီး အနီစက်များပေါ်ကာ တခြားနေရာများကို ပြန့်သွားခြင်း (အထူးသဖြင့် မျက်နှာနှင့် ကိုယ်ခန္ဓါ အပေါ်ပိုင်း)၊ အရည်ကြည်ဖုထပြီး အရေပြားကွာကျခြင်း\nအရေပြားမှာအကွက်များထပြီး ဆိုးရွားတဲ့ ဓါတ်မတည့်ခြင်းလက္ခဏာတွေဖြစ်တဲ့ ဖျားခြင်း၊ ဆီးမည်းခြင်း၊ ဆီးထဲသွေးပါခြင်း၊ ဂလင်းများရောင်ခြင်း၊ လည်ချောင်းနာခြင်း၊ အလွန်အမင်း ပင်ပန်းနွမ်းနယ်ခြင်း၊ ပုံမှန်မဟုတ်ဘဲ သွေးခြေဥခြင်း၊ သွေးထွက်ခြင်း၊ ကြွက်သားများနာခြင်း၊ အသားနှင့်မျက်လုံးဝါခြင်း စတာတွေ ကြုံရရင် ဆေးဝါးကုသမှု ချက်ချင်း ခံယူပါ။\nဓါတ်မတည့်ခြင်းလက္ခဏာတွေဖြစ်တဲ့ အင်ပြင်ထခြင်း၊အသက်ရှူရခက်ခြင်း ယားယံခြင်း၊ မျက်နှာ လျှာ လည်ချောင်းရောင်ရမ်းခြင်း စတဲ့လက္ခဏာတွေကြုံရရင် အရေးပေါ်ဆေးဝါးကုသမှု ခံယူပါ။\nဘယ်ဆေးတွေက Neurontin (နူရွန်တင်) နဲ့ ဓါတ်ပြုနိုင်သလဲ\nNeurontin®ဟာ သင်ယခု သောက်သုံးနေတဲ့ တခြားဆေးဝါးများနဲ့ ဓါတ်ပြုမှုတွေ ဖြစ်နိုင်ပြီး ဆေးဝါးများ အကျိုးသက်ရောက်မှုပုံစံနဲ့ ဘေးထွက် ဆိုးကျိုးများ ဖြစ်လာနိုင်ခြေ ပြောင်းလဲမှုများ ဖြစ်နိုင်ပါတယ်။ မလိုလားအပ်တဲ့ ဆေးဝါးဓါတ်ပြုမှုတွေ ဖြစ်မလာစေဖို့ သင်လက်ရှိသောက်သုံးနေတဲ့ ဆေးဝါးအားလုံး စာရင်း လုပ်ထားပြီး (စာရင်းလုပ်ရာတွင် ဆရာဝန် ညွှန်ကြားထားသော၊ မညွှန်ကြားဘဲ သောက်သုံးနေသော၊ သဘာဝဆေးဘက်ဝင်ပစ္စည်းများ အားလုံးပါဝင်သည်) ဆရာဝန် (သို့်) ဆေးဝါးကျွမ်းကျင်သူကို အမြဲပြောပြပါ။ ဆေးဝါးများကို ဆရာဝန်ခွင့်ပြုချက် မပါဘဲ သောက်သုံးခြင်း၊ ရပ်ဆိုင်းခြင်း၊ ပမာဏကို ပြောင်းလဲခြင်းများ မပြုလုပ်ရပါ။\nအစားအသောက်တွေနဲ့ အရက်က Neurontin (နူရွန်တင်) နဲ့ ဓါတ်ပြုနိုင်သလား\nNeurontin®ဟာ အစားအသောက် ဒါမှမဟုတ် အရက်သေစာနဲ့ ဓါတ်ပြုမှုတွေဖြစ်ပြီး ဆေးဝါးများ အကျိုးသက်ရောက်မှု ပုံစံနဲ့ ဘေးထွက်ဆိုးကျိုးများ ဖြစ်လာနိုင်ခြေ ပြောင်းလဲမှုတွေ ဖြစ်နိုင်ပါတယ်။ မလိုလားအပ်တဲ့ ဓါတ်ပြုမှုတွေ ဖြစ်မလာစေဖို့ အစားအသောက်၊ အရက်သေစာများနဲ့ ဓါတ်ပြုနိုင်ခြေရှိမရှိ မေးမြန်းတိုင်ပင်ပါ။\nဘယ်ရောဂါအခြေအနေတွေက Neurontin (နူရွန်တင်) နဲ့ ဓါတ်ပြုနိုင်သလဲ\nNeurontin®ဟာ သင့်ကျန်းမာရေး အခြေအနေနဲ့ ပေါင်းစပ်ဓါတ်ပြုမှုတွေ ဖြစ်နိုင်ပြီး ဆေးဝါးများ အကျိုးသက်ရောက်မှုပုံစံနဲ့ ဘေးထွက်ဆိုးကျိုးများ ဖြစ်လာနိုင်ခြေ ပြောင်းလဲမှုတွေ ဖြစ်လာနိုင်ပါတယ်။\nလတ်တလောဖြစ်ပွားနေတဲ့ ရောဂါများရှိရင်ဆရာဝန်နဲ့ တိုင်ပင်ဆွေးနွေးပါ။ အောက်ပါရောဂါတွေမှာ ဓါတ်ပြုပြောင်းလဲနိုင်ခြေ ရှိပါတယ်။\nစိတ်ကျခြင်း၊ စိတ်ပိုင်းဆိုင်ရာ ချို့ယွင်းခြင်း၊ မူးယစ်ဆေးသုံးခြင်း၊ မိမိကိုယ်ကို သေကြောင်းကြံစည်လိုသော အတွေး အပြုအမူများ ရှိခဲ့ဖူးခြင်း\nRLS ရှိသူများ (နေ့ဘက်အိပ်ပြီး ညပိုင်းဆင်းသူများ ဖြစ်လျှင်)\nအရွယ်ရောက်ပြီးသူတွေအတွက် Neurontin (နူရွန်တင်) ရဲ့ အသုံးပြုရမယ့်ပမာဏကဘယ်လောက်လဲ\nပထမနေ့မှာ ၃၀၀ မီလီဂရမ်ကို တကြိမ်၊ ဒုတိယနေ့မှာ ၆၀၀ မီလီဂရမ် (၃၀၀ မီလီဂရမ်စီ နှစ်ကြိမ်ခွဲသောက်ပြီး)၊ တတိယနေ့မှာ ၉၀၀ မီလီဂရမ် (၃၀၀ မီလီဂရမ်ကို တနေ့၃ကြိမ်) သုံးစွဲသွားဖို့ ဖြစ်ပါတယ်။ လူနာရဲ့ နာကျင်မှုကို သက်သာစေတဲ့အထိ တနေ့ကို ၁၈၀၀ မီလီဂရမ် (၆၀၀ မီလီဂရမ် ၃ကြိမ်) ထိ လိုအပ်သလို ပေးနိုင်ပါတယ်။\nဦးနှောက်တခုလုံးမဟုတ်ဘဲ တစိတ်တပိုင်းသက်ရောက်သော တက်ခြင်း\n၃၀၀ မီလီဂရမ်ကို တနေ့၃ကြိမ်နှုန်းကနေ စပေးပါတယ်။\nဆက်လက်သောက်သုံးရမှာကတော့ ၃၀၀ ကနေ ၆၀၀ မီလီဂရမ်ကို တနေ့၃ကြိမ် သောက်ဖို့ ဖြစ်ပါတယ်။ တရက်ကို ၂၄၀၀ မီလီဂရမ်ထိ ခံနိုင်ရည်ရှိတယ်လို့ သုတေသနအချို့မှာ ဆိုထားပါတယ်။\nလူနာအနည်းငယ်မှာ တရက် ၃၆၀၀ မီလီဂရမ်နှုန်းနဲ့ အချိန်တိုတိုပေးရာမှာ ခံနိုင်ရည်ရှိတယ်လို့ သိရပါတယ်။\nNeurontin® ဆေးတောင့် ၃၀၀-၄၀၀ မီလီဂရမ်၊ ဆေးပြား ၆၀၀-၈၀၀ မီလီဂရမ်ကို တနေ့ ၃ကြိမ် ပေးနိုင်ပါတယ်။\nတကြိမ်နဲ့တကြိမ်ကြား အများဆုံး ၁၂နာရီ ခြားရပါတယ်။\nအသက် ၃နှစ်မှ ၁၁နှစ်ထိ\nစတင်သုံးစွဲရမယ့် ပမာဏကတော့ တရက်မှာ ကိုယ်အလေးချိန် တစ်ကီလိုမှာ ၁၀ မီလီဂရမ်ကနေ ၁၅ မီလီဂရမ်ကို ၃ကြိမ် ခွဲပေးရပါတယ်။ ၃ရက်လောက်ထိ ဆေးကိုတိုးမြှင့်ပြီး ဆက်လက်သုံးစွဲပေးရပါတယ်။\nအသက် ၃-၄နှစ်အရွယ်ကလေးတွေအတွက် ဆက်လက်သုံးစွဲရမယ့် ပမာဏကတော့ တရက်ကို ကိုယ်အလေးချိန် တစ်ကီလိုကို ၄၀မီလီဂရမ်နှုန်းနဲ့ ၃ကြိမ်စီ ခွဲပေးဖို့ ဖြစ်ပါတယ်။\nအသက် ၅-၁၁နှစ်အရွယ်ကလေးတွေအတွက် ဆက်လက်သုံးစွဲရမယ့် ပမာဏကတော့ တရက်ကို ကိုယ်အလေးချိန် တစ်ကီလိုကို ၂၅-၃၅မီလီဂရမ်နှုန်းနဲ့ ၃ကြိမ်စီ ခွဲပေးဖို့ ဖြစ်ပါတယ်။\nNeurontin®ကို သောက်ဆေးရည်၊ ဆေးတောင့်၊ ဆေးပြား စသဖြင့်ပုံစံမျိုးစုံနဲ့ ရပါတယ်။ တရက်ကို ကိုယ်အလေးချိန် တစ်ကီလိုကို ၅၀မီလီဂရမ်ပေးတဲ့ နှုန်းအထိ ခံနိုင်ရည်ရှိတယ်လို့ သိရပါတယ်။\nဆေးသောက်ချိန် တကြိမ်နဲ့တကြိမ်ကြား ၁၂နာရီထက် မကျော်ရပါဘူး။\nကလေးတွေအတွက် Neurontin (နူရွန်တင်) ရဲ့ အသုံးပြုရမယ့်ပမာဏကဘယ်လောက်လဲ\nကလေးတွေမှာ သုံးစွဲရမယ့် ပမာဏကို မသတ်မှတ်ထားသေးပါဘူး။ ကလေးတွေသောက်ဖို့ စိတ်မချရပါဘူး။ ဆေးဝါးတခုကို မသုံးစွဲခင်မှာ ဘေးကင်းမှုဘယ်လောက်ရှိတယ်ဆိုတာ သိနိုင်ဖို့ လိုပါတယ်။ ပိုသိရအောင် ဆရာဝန် (သို့) ဆေးဝါးကျွမ်းကျင်သူများနဲ့ တိုင်ပင်ပါ။\nNeurontin (နူရွန်တင်) ကိုဘယ်လိုရရှိနိုင်သလဲ\nNeurontin®ကို အောက်ဖော်ပြပါ ဆေးဝါးပုံစံများ၊အချိုးအစားများနဲ့ရရှိနိုင်ပါတယ်\nသောက်ဆေးရည် ၁၀၀ မီလီဂရမ်\nNeurontin®ဆေးကို သုံးစွဲဖို့ လွတ်သွားခဲ့ရင် (မေ့ခဲ့ပါက) သတိရတဲ့အချိန်မှာ အမြန်ဆုံး သုံးစွဲပါ။ ဒါပေမယ့် နောက်တစ်ကြိမ် သုံးစွဲရမယ့်အချိန်နဲ့နီးကပ်နေပြီဆိုရင်လွတ်သွားတဲ့ အကြိမ်ကို ကျော်ပြီးပုံမှန်အချိန်မှာသာ သုံးစွဲပါ။ ဆေးပမာဏကို နှစ်ဆတိုးသုံးစွဲခြင်း မလုပ်ပါနဲ့။\nNeurontin®. http://www.rxlist.com/neurontin-drug.html. Accessed July 13, 2017


မြ၀တီ လှိုင်သာယာ နဲ့ ဘန်ကောက် | Myanmar Gazette News Media Forum Network\nHome » Myanma News » မြ၀တီ လှိုင်သာယာ နဲ့ ဘန်ကောက်\nမြ၀တီ လှိုင်သာယာ နဲ့ ဘန်ကောက်\nPosted by မောင်ဆန်း on Feb 5, 2013 in Myanma News | 31 comments\nပုံတွေက ပြောတဲ့ မှတ်တမ်း\nလှိုင်သာယာမှာ ၃ ရက်နေ့ ညနေက မီးလောင်တာ အိမ် ၁၅ လုံး နဲ့ အဆောင် ၇ ဆောင် မီးထဲ ပါသွားတယ် ၊ ၄ ရက် နေ့ ညနေ ၅ နာရီလောက် က လှိုင်သာယာဘက်မှာပဲ မီးခိုးလုံးကြီးတွေ တက်လာတာ တွေ့မိတော့ ဘယ်မှာ မီးလောင်ပြန်ပြီလဲ ဆိုပြီး စိတ်ပူမိသွားတယ်၊ တကယ်လောင်တာက မြ၀တီထရိတ်ဒင်း ပိုင် တဲ့ ဆီသင်္ဘောက နေ ဆီချရင်း မီးလောင်နေတာတဲ့ တိုက်တိုက်ဆိုင်ဆိုင် အဲဒီအပေါ်ကနေ ပုံလေးတွေရိုက်ဖြစ်လိုက်တာမို့ မှတ်တမ်း တစ်ခုအနေနဲ့ တင်လိုက်တာပါ ၊ လူ ၄ ယောက်သေ ၄ ယောက် ဒဏ်ရာ ရတယ်လို့လဲ ကြားမိပါတယ်။\nမနေ့ကပဲ မြန်မာတိုင်း ဖတ်မိတော့ ကျွန်တော့ တစ်သက် တစ်ခါမှ မတွေ့ဘူးတဲ့ ပုံလေး တွေ့တာမို့ ဓါတ်ပုံပြန်ရိုက်ပြီး တင်ပေးလိုက်ပါတယ် ၊ လှိုင်သာယာမှာ တန်ဘိုးနည်း အိမ်ယာဆောက်ဘို့ ၁၆ ဧကလောက် ရှိတဲ့ မြေကွက်လပ်ကြီး ရှိတယ် ၃၁ ရက် နေ့ ညက စပြီး လူတချို့က တဲ တွေ ၀င်ထိုး ကြတယ် စတုန်းက နဲနဲလေး တဖြည်းဖြည်းများလာတာ လူ ၃၀၀ လောက် ရှိလာတယ် ၊ စည်ပင်နဲ့ ရဲတွေ ရောက်လာပြီး အိမ်တွေကိုဖျက်တယ် လူတွေက ပြန်ဆောက်တယ် နောက်တစ်ခေါက် စည်ပင်တွေ ရောက်လာတော့ အောက်က ပုံအတိုင်း ဖြစ်တော့တာပဲ…\nသတင်းထဲမှာတော့ ဖေဖော်ဝါရီလကစပြီး အိမ်လခတွေ ၅၀၀၀ လောက် ထပ်တိုးမယ်လို့ ကောလဟလ ထွက်လာတယ် လှိုင်သာယာမှာ လူများစုက အခြေခံအလုပ်သမားတွေ ၊ ၀င်ငွေက နဲလာတယ် ထွက်ငွေက တိုးလာတယ် ဘယ်နေရာမှာတော့ တဲတွေ ထိုးနေကြပြီလဲ ဆိုရော အုံနဲ့ကျင်းနဲ့ေ၇ာက်လာပြီး တဲထိုးကြတော့တာပဲ ၊ ဒါမျိုး ဒဂုံဆိပ်ကမ်း က တန်ဘိုးနဲ အိမ်ယာဆောက်မဲ့ မြေနေယာမှာလဲ ဖြစ်ခဲ့သေးတယ် အစိုးရက နေထိုင်သူ စာရင်းလဲ ကောက်ရော တစ်ရက်ထဲ နဂိုရှိရင်း အိမ်ထက် နှစ်ဆလောက် ဖြစ်သွားဆိုပဲ ၊ ဒါ့ကြောင့်ပဲ ၀န်ကြီးတွေ သတင်းစာသမားတွေနဲ့ တွေ့တဲ့ ပွဲလုပ်တော့ တန်ဘိုးနည်း အိမ်ယာတွေ ဘယ်မှာဆောက်မှာလဲလို့ မေးတော့ “ ဆောက်ဘို့တော့ အစီအစဉ် ရှိတယ် ဘယ်မှာလို့ တော့ အတိအကျ မပြောသေးဘူး ၊ ပြောလိုက်တာနဲ့ လူတွေက တဲတွေ ၀င်ထိုးကြမှာ စိုးလို့ “ ပါ လို့ ဆောက်လုပ်ရေး ဒုဝန်ကြီးက ဖြေသွားတာမှ ရက်ပိုင်း ရှိသေးတယ် ၊ ဒီ ကိစ္စမှာ အိမ်လခတိုးမယ်တို့ ဘယ်မှာတော့ တဲထိုးလို့ ရပြီတို့ ဆိုတာတွေက တစ်ချို့သော လူတွေရဲ့ ရည်ရွယ်ချက်ရှိရှိ လုပ်ဆောင်ချက် လို့ မြင်တယ် ၊ မြေသိမ်းခံရတဲ့ သူတွေ သူတို့ မြေအတွက် ထိုက်တန်တာ ရဘို့ ဆန္ဒပြတာ ပြောစရာ မရှိပေမဲ့ ပိုင်ရှင်ရှိပြီးသား မြေကွက်မှာ အချောင်ဝင်နေဘို့ ကြိုးစားတာကတော့ မကောင်းတဲ့ လုပ်ရပ်ပါ တချို့က တကယ် အခက်အခဲ ရှိလို့ လုပ်တာ ဖြစ်ပေမဲ့ တချို့ကတော့ ကျူးကျော်လိုက် မြေကွက်လေး တိုက်ခန်းလေး ရလိုက် ရောင်းစားလိုက် နောက်တစ်နေရာသွား ကျူးကျော်လိုက်နဲ့ ဖြစ်နေကြတာပါ ၊ ဒီမိုကရေစီ ရပြီ လုပ်ချင်တာ လုပ်လို့ ရပြီ ဆိုတာမျိုး ဖြစ်သွားရင်တော့ အောင်ဆန်းကွင်းထဲ တဲထိုးဘို့ ၀င်လာမဲ့ သူတွေ သိပ်မကြာခင် တွေ့ရတော့မှာပါ ( ဒါဆို အမေကြီး ကားပေါ်ကနေ အနှစ် တစ်သောင်း လို့ အော်မှာ ကြားယောင်မိသေး ) ၊ အခြားတစ်ဖက် အစိုးရဘက်ကလဲ ကိုယ့်ပြည်သူ ပြည်သားတွေ အများစု နေထိုင်စားသောက်ရေး အဆင်မပြေတာ အစိုးရမှာလဲ တာဝန်ရှိတာမို့ ပါးစပ်ကနေ မဟုတ်ပဲ လက်တွေ့ အကျိုးရှိမှာမျိုး အမြန်အကောင်အထည်ဖော်သင့်ပါတယ် ဒီ ကိစ္စမှာ လဲ တားဆီးရမှာ မှန်ပေမဲ့ အကြမ်းဖက်တဲ့ ပုံစံမျိုး ဖြစ်မသွားအောင် ပညာသားပါပါ ကိုင်တွယ်တတ်ဘို့တော့ လိုမှာပါ ၊ မူရင်းသတင်းနဲ့ ဓါတ်ပုံလေးက ဒီမှာပါ (http://www.mmtimes.com/index.php/national-news/3968-rent-rise-rumour-sparks-squatter-face-off-with-govt.html)\nမနေ့ က ကျွန်တော်တို့ ရဲ့ ရွာ့ အချစ်တော်ကြီး ကိုချော တစ်ယောက် ကိုခင်ဝမ်းကြီး ကို ဘယ်လောက်လွမ်းတယ်ဆိုတဲ့ အကြောင်းလေး ဖတ်လိုက်ရတယ် အဲဒီထဲက ပန်းချီ ဆိုတဲ့ အဓိပ္ပါယ်ဖွင့်ဆိုချက်လေး တွေ့တော့ သဘောကျမိတယ်…\nပန်းချီဆိုတာ မျက်နှာပြင်တစ်ခုကို ဘောင်ခတ်ပြီး လူရဲ့ စက္ခုအာရုံကတစ်ဆင့်\nစိတ္တဇကို ချုပ်ကိုင် လှုပ်ရှားဖန်တီးတဲ့ဝိဇ္ဇာ ပညာရပ်ပဲ။\nဆိုတာ ဖတ်ရင်းနဲ့ သဘောလဲ ကျ မျက်စေ့ထဲ ပန်းချီကား တစ်ခုကိုလဲ မြင်ယောင်သွားတယ် ဘန်ကောက်က ပန်းချီပြခန်းတစ်ခုမှာ တွေ့ခဲ့ တဲ့ ပုံလေးပါ မြင်လိုက်တာနဲ့ ရှေ့ဆက် မသွားနိုင်ပဲ တွေးစရာတွေ အများကြီး ရသွားတယ် စိတ္တဇကို ချုပ်ကိုင် ခံလိုက်ရတဲ့ ပန်ချီကားလေးပေါ့..\nဘာရယ် မဟုတ် လူ စိတ်ဝင်စားအောင် ခေါင်းစဉ် တစ်ခု စီ ယူသုံး မိတာတော့ ခွင့်လွှတ်ပါနော..\nခေါင်းစဉ်တစ်ခုစီယူသုံးထားတဲ့3in 1 ပို့စ်မှာ ဘယ်ဟာကို ဘယ်လိုမန့်ရမှန်းမသိလောက်အောင် တွေးစရာတွေ များသွားပါတယ် ..\nသူနဲ့ကျမှ တိုက်တိုင်ဆိုင်ဆိုင် ဆွဲတွဲမီးလောင်နေတုန်း ဝေဟင်ထဲရောက်နေတဲ့ ဦးနို ..\nအခုတလော ရေများရေနိုင် မီးများမီးနိုင်လုပ်နေတဲ့ ပြည်သူလူထုတွေ …\nနောက်ဆုံး ပန်းချီကားကို ကြည့်မိချိန်မှာ မှင်သက်ငေးမောမိသွားတယ် … အသက်မရှိတဲ့ပန်းချီကားထဲမှာ အသက်ရှိနေတာကို မြင်နေရတာ မျက်လှည့်ကြည့်နေရသလိုပါပဲ ..\nအန်တီဝေ ရေ အရင်ဆုံး အား လာပေးတာ ကျေးဇူးပါ\nမတင်တာ ကြာတော့ ဓါတ်ပုံ တင်တာ ဂယောင်ကတမ်းတွေ ဖြစ်လို့\nည က အင်တာနက်ထဲ ဘယ်နေရာ လောင်တာလဲ ၀င်မွှေကြည့်တော့မှ\nဆီတွဲလောင်တာ IMO ရဲ့ rules and regulations မလိုက်နာလို့ မီးသတ်သင်္ဘော အလုံအလောက်မရှိလို့ လူနဲ့ နီးတဲ့ နေရာ ဆီချဆိပ်ခံ ထားလို့ ဆိုတာတွေလဲ မန့်ထားတာ တွေ့မိတယ်\nအန်တီဝေ ကြီး အမြင်လေးတွေလဲ မျှဝေပါဦး\n၁ ။ IMO ရဲ့ rules and regulations မလိုက်နာလို့\n၂ ။ မီးသတ်သင်္ဘော အလုံအလောက်မရှိလို့ ”\nအဘတို့လည်း ပြောမယ်ဆို ၊ အဲဒါမျိုးတွေ သိပ်ပြောတတ်တာပေါ့ကွယ် ။\nနိုင်ငံတကာ Regulation အတိုင်း ၊ တိတိကျကျသာ လုပ်ခိုင်းလိုက်ရရင် ၊\nဆိပ်ကမ်းတွေရော ၊ သင်္ဘောတွေရော အကုန် ထိုးရပ်ပြီး ၊\nကုန်ဈေးနှုန်းတွေ ၊ မိုးပေါ် ထိုးတက် ကုန်မှာပေါ့ ။\n” ရွှေ ” လို့ ခေါ်ခေါ်နေတတ်ကြတဲ့ ၊\nအဘ တို့ရဲ့ ” Super ငမွဲ ” တိုင်းပြည်ကြီးမှာ ၊ ပိုက်ဆံမှ မရှိတာပဲကွယ် ။\nရှိရှိသမျှ တိုင်းသူပြည်သား အားလုံးဆီက ၊ ဆင်းရဲ ချမ်းသာ မရွေး ၊\nရသမျှ ဝင်ငွေ ရဲ့ ၃၀ % လောက်ကို အခွန်ဆောင်ကြပါလားဟင် ။\n( ဝန်ကြီး ဦးမြင့်လှိုင် ပြောသလို ၊ တစ်နပ်ပဲ စားပြီးပဲ ဖြစ်ဖြစ်ပေါ့ )\nအဲဒါဆိုရင်တော့ ၊ နဲနဲ ပိုနီးစပ်သွားမယ် ထင်တယ် ။\nအင်း..အဲ့အချိန်မှာ ကိုနိုက လေထဲပျံဝဲနေသကိုး…ကင်မရာအဆင်သင့်နဲ့လျှပ်တပျက်\nရိုက်နိုင်လိုက်တာ ဂဇက်CJ ပီသပါသဗျို့… :hee:\nအဲဒီ တုတ်နဲ့ ရိုက်နေတဲ့ မိန်းမတွေက မီဒီယာသမားတွေကို လိုက်ရိုက်နေတယ်ဆိုကလားပဲ\nမနေ့ က ၊ ဖေ့ဘုတ် အေးချမ်းမွန် နဲ့၊ မြန်မာနိုင်ငံ စောက်ဖောင်းပတ်ထုရေးအဖွဲ့ က တင်တဲ့ထဲမှာ ဖတ်ခဲ့ရတာ ။\nဒါနဲ့ဘိုနို တစ်ယောက် ဘန်ကောက်မှသည် ပက်ပုန်း ပက်တရားအထိ ခရီးထပ်ဆက်စေလိုကြောင်းပါ\nမနေ့ကတော့ ခရီးတိုလေး သွားရင်း ရိုက်ဘို့ကြုံသွားတာပါ\nစိတ်လဲ ပူ ဖုံးလဲ ဆက်ဘို့မလွယ် နဲ့ အပေါ်က မြင်ရတာကို သဘောင်္တစ်စင်းလုံး မီးကရဲလို့\nကိုချောကြီးကတော့ သူကိုယ်တိုင်အတွက် မပူရလောက်ပါဘူး သူ့ရဲ့ ……\nပုံထဲ တွေ့တာတော့ စည်ပင်ကလူကို ရိုက်လို့ ပြေးတာ တန်းနေတာပဲ\nနောက်မှ ၀တ္တရားနှောက်ယှက်မှုနဲ့ ဆွဲခံရမှာတောင် ပူရသေး\nအရင်က ဒီ ပုံ မျိုး ကြားရ မြင်ရဘို့ မလွယ်တာပဲ\nအိုက်လူတွေပြောပြန်ရင်လဲ မြေနိမ့်ရာ လှံစိုက်တယ်ဖစ်အုံးမယ်\nတနှစ်က သံလျှင်ဘက်မှာ ပစ်ထားတဲ့မြေကွက်လေးတခု ဈေးတွေတက်လာတယ် ဘာညာကြားလို့ သွားပြန်ကြည့်တာ အိုက်လူတွေဗျာ… ၀င်ရောက်ဆောက်လုပ်ပီးနေရုံမကဘူး အဆင့်ဆင့်တွေ ရောင်းထားဌားထားသေးတယ် …. အဲ့ဒီတုံးက အိုက်လိုလူတွေနဲ့ ရပ်ကွက်လူကြီးတွေနဲ့ ပိုင်ရှင်တွေနဲ့ ဖစ်လိုက်ကြတဲ့ အမှုဆိုတာ ရှေ့နေတွေစားကြောပဲ ….\nတော်ရုံ မပိုင်တဲ့အိညောင်အိညောင်ပိုင်ရှင်တွေများ ကိုယ့်မြေကွက်လေးလုံးလုံးဆုံးရော….\nအလုပ်တွေများပြီး စာတစ်ခါတရံမှ ရေးတဲ့ ကိုကြီးနို ပို့စ်ကို မျှော်နေတာ..\nခုတော့ ဆီတင်တဲ့ သင်္ဘောမီးလောင်တာနဲ့ လေပျံပေါ်ရောက်နေတာနဲ့\nတည့်တည့်တိုးသွားမှ တင်တော့တယ်။ ပို့စ်တော်တော်များများဖတ်မိတာ\nကိုနိုက ဝေဟင်ထဲရောက်နေတာများတယ်နော်… အဟီးးး\nလေယာဉ်မယ်လေးတစ်ယောက်လောက်လဲ အူးစည်အတွက် ပစ်ချပေးခဲ့ပါဦး..\nမြန်မာမြစ်ကြောင်းတွေ၊ ပင်လယ်နားတွေမှာ သွားနေတဲ့ သင်္ဘောတွေဟာ\nISM code တွေနဲ့ အညီ အလုပ်မလုပ်ကြဘူးထင်ရဲ့… ဗြဲလရမ်းတွေချည်းပဲ\nကြည့်လိုက်ရင်..။ ကုန်ထုတ်လုပ်မှု မြင့်မယ်.. ရေကြောင်းဆက်သွယ်မှုတွေ\nထပ်တိုးရင်.. safety plan တွေ ဗြဲလရမ်းနေတုန်းဆိုရင် ဒါဟာ တာထွက် နိမိတ်တစ်ခုပေါ့..\nစကားမစပ်.. ပတ္တရားကိုကော မရပ်မနားထပ်သွားဦးမှာလား\nဟုတ်ပ ချာတူးရေ လုပ်စားလို့ ရနေတော့ အလေ့အထကို ဖြစ်လာပြီ\nကိုရင်စည်သူရေ အခုနောက်ပိုင်း ခရီးတိုတွေ သွားရများလို့ပါ\nကိုရင်တာ ဟ လိုက်ရင် ပါ မဲ့ လေယာဉ်မယ်တွေ အများကြီး ပါ\nပတ္တရားတော့ မရောက်ဘူး သေး ဘူး ဗျ ၊သွားချင်ပေမဲ့ အဖော်မပါတော့\nဆီသင်္ဘော ၃ စီး ရပ်ထားရာက မီးလောင်တာလို့ မနေ့က ဖေ့ဘုတ်မှာဖတ်ရတယ်ဗျ။\nအလယ်အစီးက ပိုလောင်ပြီး မြုပ်သွားတယ်ဆိုဘဲ။\nမီးလောင်နေတာကို အပေါ်စီးက ရိုက်ယူနိုင်ဖို့ မလွယ်ပါဘူး။\nစည်ပင်ဝန်ထမ်း ကို ဒုတ်နဲ့ လိုက်ရိုက်တာ ဖနောင့်နဲ့ တင်ပါး တသားတည်းကျအောင် ပြေးတဲ့ အကွက်ကို ရိုက်နိုင်တာလည်း တော်တော် ကို တော်တဲ့ ဓါတ်ပုံဆရာပါပဲ..\nဓါတ်ပုံက စကားတွေ အများကြီး ပြောပြနေတယ်လို့ ခံစားရပါတယ်။\nတန်ဖိုးနည်း အိမ်ယား အနား မြေတွေ ဈေးတွေ တက်တယ်လို့ သတင်းတွေမှာလည်း ဖတ်ရတယ်။\nကိုခင်ခ ရေ မီးလောင်ပြီး မြုပ်သွားတယ် တဲ့\nဖိတ်တဲ့ ဆီ လောင်လို့ သဘောင်္မြုပ်သွားလို့ ပတ်ဝန်းကျင် ထိခိုက်မှုကရော နဲမှာ မဟုတ်ဘူး\nဒေါ်ဆူး ရေ တိုက်ဆိုင်လွန်းတာလို့ပဲ ပြောရမလို ဖြစ်နေပြီ\nလောင်နေတုန်း အပေါ် ရောက်သွားတာပဲ\nစကားအတင်း စပ်ရရင် မနေ့က ဖတ်မိတဲ့ ထဲ ICT ဂျာနယ်ပါ ပါတယ်\nအဲဒီ ထဲ ရွာသူ ဒေါ်မနော ရွာထဲ တင်ထားတဲ့ မလေးနဲ့မြန်မာ ဆက်သွယ်ရေး ကွာခြားချက် လေးလဲ ဖတ်ခဲ့ရပါတယ် ၊ ကိုယ်တိုင်အတွက်ရော ရွာအတွက်ပါ ဂုဏ်ယူစရာပေါ့\nမနောဖြူလေး အတွက်လည်း ဂုဏ်ယူစရာပေါ့.. သတင်းကြားရတာ ၀မ်းသာပါတယ်။\n.. ဒီမိုကရေစီအပျိုမ.. ထပ်ခါမုဒိမ်းကျင့်ခံနေရတာလို့.. မြင်မိတယ်..\nအိမ်ရာသပွတ်အူကိုမြင်ရကြားရတာ ကိုယ်ဥာဏ်မမှီတဲ့ပုစ္ဆာတပုဒ်ကို အဖြေထုတ်ခိုင်းနေသလိုပဲ\nလောကနိယာမအရတော့ပြသာနာ ရှိမှတော့ အဖြေရှိကိုရှိရမှာ\nပုံတခုက star war ကားထဲက မျက်နှာဖုံးနဲ့တူတယ်\nကြောက်စရာကောင်းတဲ့ အတွင်းအျဇ္တကို ပိုင်ဆိုင်ထားကြတယ်လို့ပြောတာ\nနောက်တပုံကတော့ အရာ အားလုံး ဒုက္ခအားလုံးက လွတ်မြောက်သွားတာ\nဒီနေ့ထွက်တဲ့ ကုမုဒြာ ထဲ လှိုင်သာယာနဲ့ ပတ်သက်တဲ့ သတင်းတို နှစ်ခုပါတယ်\nတစ်ခုမှာ- တချို့ ကျူးတွေက အမှန်တကယ် နေစရာမရှိလို့ လာပြီး ကျူးကျော်ဝင်ရောက် ဆောက်လုပ်တဲ့ သူတွေရှိတယ်၊ တချို့ကျူးတွေက ဆောက်လုပ်ထားတာ ခြောက်ခုလောက်ရှိပြီသား ပြန်ငှားဖို့အတွက် ၀င်ရောက်ဆောက်လုပ်ကြတာဖြစ်တယ် တဲ့ နောက်တစ်ခုမှာက – ပိုင်ရှင်ရှိပြီးသားထဲကို ၀င်ရောက်ကျူးကျော်တာက စည်းမဲ့ကမ်းမဲ့ လုပ်ရပ်ဖြစ်တယ် ပြီးတော့ ဒီကိစ္စက နောက်ကွယ်ကနေ ကြိုးကိုင်တဲ့သူ ရှိတယ် အဲဒါကို အာဏာပိုင် အဖွဲ့အစည်းအနေနဲ့ စုံစမ်းအရေးယူဘို့ လိုတယ် / နောက်ကွယ်ကနေ ငွေကြေးစိုက်ထုတ် ကာ ၀ါးတွေ ဓနိတွေ ကို ၀ယ်ပြီး ကွင်းထဲ အထိအရောက်ပို့ပေးတာတွေ ရှိနေပါတယ်၊ ကျူးတွေအနေနဲ့ သည်ဝါးတွေကို ၀ယ်ယူနိုင်ဘို့ ပိုက်ဆံ မရှိတာ သေချာတယ် တဲ့ ကော်နီ သီချင်းလို တရားခံ ဘယ်သူလဲ ဟေ့ ပြော လို အော်ရမလိုဖြစ်နေပြီ ကျုပ်တို့ ရဲ့ ရှားရှားပါးပါး အပျိုမလေး ကိုတော့ ချမ်းသာပေးကြပါ ဗျာ\nဒေါ်ပု ရေ အမြင်ကလဲ စူးရှပါပေ့\nဆောင်ရန် ရှောင်ရန်လေးတွေ လုပ်ပါဦး\nဟို နေ့က က တွေ့လိုက်မိပါတယ် Big Eye Show ဆိုတာလေးလဲ လုပ်ပါဦး\nကျမတို့ ဂဇတ် ပရိသတ် တွေ အဖို့ ရှား ပါး မှတ်တမ်း ဓါတ်ပုံ ကြည့် ခွင့် ရတာ ပါပဲ။ မီးလောင် နေတဲ့ အချိန် အပေါ် က ဖြတ်သွား အုံး မှ၊ ပြီးရင် ဓါတ်ပုံ ရိုက်မိအုံး မှ၊ အဲလို တိုက်ဆိုင် ဖို့ လွယ်တာ မှတ်လို့နော ။\nဒုတိယ သတင်း အတွက်တော့ တော်တော် စိတ် မကောင်း ဖြစ် မိတယ်။ လူတွေ ဟာ ဆင်းရဲ လွန်းတာ အကြောင်း ပြလို့ အချောင် ရ ချင်စိတ်တွေ များ လာ ရုံ တင် မက ဘူး၊ မြှောက် ပေးတိုင်း လိုက် လုပ် ၊ ကိုယ်ပိုင် အသိ နဲ့ ဆင်ခြင်နိုင်စွမ်း ပါ ခေါင်း ပါး လာကြတယ်။ စိတ် ဓါတ်တွေ ပါ ကြမ်း ကျုတ် နေကြပြီ။ စည်ပင်တွေ ကို လည်း အမြင် ကပ် ပေမယ့် ဒီပုံ က တော့ တော်တော် အကြည့် ရ ဆိုးနေတယ်။ သူတို့ အများစု ဟာ မြစ်ဝကျွန်းပေါ် ဒေသ နာဂစ်နောက်ပိုင်း လုပ်စား ကိုင်စား ခက်ခဲလို့ ရန်ကုန် တတ်လာကြတဲ့ သူတွေလို့ ဖတ်ရတယ်။ သူတို့ တွေ ပဲ အပြစ်တင်ရ မလား ၊ ဘယ်သူ့ ကို အပြစ်တင်ရ မလဲ ၊ လက် ညှိုး ထိုး ရရင်လည်း ၀ိုင်း ကြီး ပတ်ပတ်ဖြစ်တော့ မယ်။\nနောက်ပြောချင်တာ တစ်ခု က လက်ပတောင်း တောင် က စလို့ ဘာပွဲ ဟေ့ ဆိုတာနဲ့ အမျိုး သမီးတွေ ကို ရှေ့ တန်း ထုတ် လာ ကြသလား လို့ ၊ ဒါလည်း နောက်ကွယ် က လူတွေ ရဲ့ အကြံ ပဲ ဖြစ်လိမ့် မယ်။\nပန်းချီ နဲ့ ပတ်သက်ရင်တော့ ရှုခင်း ပုံ တွေ က လွဲ လို့ မခံစားတတ်ဘူး လို့ ပဲ ပြောပါရစေ။\nဝေဟင်ကနေ ရိုက်နိုင်တာကိုတော့ တကယ် ချီးကျူးပါတယ်ဗျာ\nသူကြီး ပြောသလို မုဒိမ်း ကျင့်နေကြသပေါ့ဗျာ\nဘာမှ နားမလည်တဲ့ ဆင်းရဲသူတွေကို မက်လုံးလေးပေးပြီး ရင်ထဲမရှိတဲ့ ဆန္ဒတွေ ဖော်ထုတ်ခိုင်းကြတဲ့ ဇာတ်လမ်းတွေလည်း အများကြီးပါ။ဘယ်နေရာကနေ သူတို့တွက် အကျိုးရှိလို့ ဒီလို လုပ်နေကြလဲတော့ မသိပါဘူး။\nအလုပ်သမားတွေ ဆန္ဒပြကြတုံးကလည်း ရသင့်တဲ့အခွင့်အရေးတွေ ညှိနှိုင်းပြီးတာတောင်မှ လမ်းပေါ်ထွက်ရမှလို့ ပြောလာကြတာကြောင့် ပိတ်ပစ်တဲ့ စက်ရုံတွေလည်းရှိတယ်လို့ ကြားမိပါတယ်။\nဒီလို မတည်မငြိမ်ဖြစ်နေရင် ရေရှည် ရင်းနှီးမြှုပ်နှံမယ့် ဂုဏ်သိက္ခာရှိ နိုင်ငံခြား ကုမ္ပဏီတွေ မလာရဲပါဘူး။\nသယံဇာတ ထုတ်ရောင်းချင်တဲ့ကုမ္ပဏီတွေ၊သူတို့ပစ္စည်းရောင်းချင်တဲ့ ကုမ္ပဏီတွေ၊မြေဈေးလာကစားမယ့် ကုမ္ပဏီတွေပဲ လာမှာပေါ့။\nဒေါ်မိုးချို ကျေးဇူးပါ ခင်ဗျ\nဒီမြေ ဒီလေ ဒီလူ ဒီအတွေးအခေါ်တွေနဲ့ နောက်ကွယ်က ဟားတိုက်ရီနေကြမဲ့ သူတွေက အများကြီးရယ်\nကိုမိုဘိုင်း ကိုမာဃ အားပေးတာ ကျေးဇူးပါ\nကျွန်တော်တို့လဲ အတွေးပေးနိုင်တဲ့ အနုပညာလေးတွေ ဖန်တီးနိုင်ဘို့ကြိုးစားရမယ်\nအန်တီလေးက ၀ရမ်းပြေး မိသွားတော့ ရှက်ရှက်နဲ့ လူလုံးပြရတာပေါ့\nဒီမိုကရေစီ အကူအပြောင်း ဒါမျိုးတွေဖြစ်တတ်ကြတယ် ဆိုပေမဲ့\nကျွန်တော်တို့ဆီမှာ မြှောက်ပေးလို့ ပို လွယ်တယ် ထင်ပါရဲ့\nဆန္ဒထုတ်ဖော်တာတွေ ခေတ်စားလာတာ သိပ်မကြာသေးဘူး။\nခေတ်အဆက်ဆက် မတရားခံခဲ့ရလို့ မှန်တာကို ထုတ်ဖော်ကြသူတွေရှိသလို….\nကိုယ့်အလှည့်ရောက်ပြီဆိုပြီး တရားမှန်းမသိ မတရားမှန်းမသိ လုပ်နေကြတာတွေလည်း ရှိသေးတယ်။\nအမှန်တကယ်ဆို ကိုယ့်ကို မတရားလုပ်ရင်မကြိုက်သလို ကိုယ်ချင်းစာတရားထားပြီး သူများကိုလည်း မတရားမလုပ်ဘူး ဆိုတဲ့ စိတ်ကလေး မွေးဖို့ ကြိုးစားသင့်ပါတယ်။\nစီဂျေနိုရဲ့ မှတ်တမ်းဝင်ဓာတ်ပုံလေးကတော့ အဖိုးမဖြတ်နိုင်ဘူး။ :hee:\nမြ၀တီ၊ လှိုင်သာယာ နဲ့ ဘန်ကောက် ကို အလည်တစ်ခေါက် ရောက်ခဲ့ပါတယ်။\nမိုးပေါ်က ရိုက်ထားတဲ့ ဓါတ်ပုံလေး၂ပုံကတော့ ထူးဆန်းပါပေ့…။\nအဲဒီ မီးလောင်တဲ့နေရာက ကျွန်တော်တို့ အိမ်နဲ့ တော်တော် နီးနေလေတော့…\nတက်လာတဲ့ မီးခိုးလုံးကြီးကိုကြည့်ပြီး ပြေးလိုက်လွှားလိုက်ရတာ…။\nစည်ပင်ဝန်ထမ်းကို ၀ါးလုံးနဲ့ လိုက်ရိုက်တဲ့ မိန်းမတွေရဲ့ ရင်ထဲကအပူမီးတွေကို…\nဘန်ကောက် မှာတော့ ခင်ဝမ်း ရဲ့ စာကို ကိုးကားပေးထားတဲ့အတွက်…\nမြ၀တီ၊ လှိုင်သာယာနဲ့ ဘန်ကောက် ဆိုတဲ့ တွေးစရာပို့စ်လေးအတွက်\nကိုယ့်ကို မတရားလုပ်ရင်မကြိုက်သလို ကိုယ်ချင်းစာတရားထားပြီး သူများကိုလည်း မတရားမလုပ်ဘူး ဆိုတဲ့ စိတ်ကလေး မွေးနိုင်ရင် အားလုံး ကောင်းသွားမှာပါ မမ ခင်ဗျာ\nငယ်ငယ်က အိမ်နား မီးလောင်တာ ကြုံဘူးတော့ ခံစားရတဲ့ ပူပင်သောက ကို ကိုယ်ချင်းစာတယ်\nအခုမှသာ ခံစားတတ်တာ အဲဒီတုန်းက ဝေတဲ့ မီးဘေးထမင်းထုပ် တန်းစီယူ စားရတာကို သဘောကျနေတဲ့ အရွယ် ရယ်\nပထမနဲ့ ဒုတိယ ပုံ၂ပုံကတော့ အတော့်ကို ရတောင့်ရခဲတဲ့ ပုံတွေပါပဲ။\nစတုတ္ထပုံ ပန်းချီကိုတော့ လိုက်မမီဘူး။\nပိုစ့်ခေါင်းစဉ်ကို စီဂျေနိုရဲ့ စကားပြောသော ဓာတ်ပုံများလို့ ပေးချင်မိတယ်။ :hee:\nတိုက်ဆိုင်လိုက်တာဗျာ .. ကျနော်က မြေပြင်မှာ ….\nအဲဒိ နားမှာ … ကျနော်ရှိနေတဲ့အချိန် မီးသတ်တောင်မရောက်သေးဘူး ။\nလမ်းတွေပိတ်ကုန်မှာဆိုတော့ ကျနော်လည်း အမြန်ပြေးခဲ့ရတာ\nအဲဒီအချိန်က.. လေယဉ်ပေါ်ကနေ..သားရေပင်နဲ့လှမ်းပစ်ရင်.. ဦးဆာမိထိမှာပေါ့နော…။\nမရူးပါနဲ့ ကိုဒီပါကို ရယ်\nကိုဒီပါကို တို့ လောကထဲက ဟာသလေးဖြစ်တဲ့ ဒီနေ့ CO အလှည့်ဆိုတာမျိုးဖြစ်မှာပေါ့\nတစ်ခုခု ဆို လမ်းတွေ ပိတ်ကုန်တာလဲ ကျွန်တော်တို့ တွေရဲ့ မကောင်းတဲ့ အကျင့်ပဲဗျ\nမီးလောင်တာ ၀ိုင်းငြိမ်းမယ် မီးသတ်ကားအတွက် လမ်းရှင်းမယ် တတ်နိုင်သလောက် ကူညီမယ် ဆိုတာမျိုး မလုပ်နိုင်ရင်တောင် အလုပ်လုပ်မဲ့သူတွေကို အနှောက်အယှက်ဖြစ်လောက်အောင်တော့ မလုပ်သင့်ဘူး ( နှစ်တစ်သောင်း နှစ်တစ်သောင်း..)\nဘာပဲ ပြောပြော စည်ပင်ဝန်ထမ်း အရိုက်ခံရလို့ ပြေးတာ\nသဘောအကျဆုံးပဲ ဒင်းတို့လူပါးဝနေတာ ကြာလှပေါ့။\nသူတို့လဲ ၀န်ထမ်းတွေ ဆိုတော့ အထက်က တာဝန်ပေးရင် လုပ်ရမှာပေါ့\nလုပ်သင့်တာထက် ပိုလုပ်ရင်တော့ ဘောင် အတွင်းက တစ်နည်းနည်းနဲ့ တုန့်ပြန်ပေ့ါ\nအခု နောက်ပိုင်းတော့ သူတို့ လူပါးဝရင် သူတို့ကို မကျေနပ်တာရှိရင်\nသက်ဆိုင်ရာကို တိုင်ကြားတာ မီဒီယာကို အသိပေးတာမျိုးလုပ်လို့ ရလာပါပြီ


Gogoro3Plus – 🛵 လျှပ်စစ် Scooter 2020\nကို 6.2 kW (8.3 ကိုမြင်းကောင်ရေ)\nအဆိုပါ Gogoro3Plus အားထိုင်ဝမ်လျှပ်စစ် Scooter အမှတ်တံဆိပ် Gogoro ၏လုပ်ငန်းခွဲကနေလျှပ်စစ် Scooter ဖြစ်ပါတယ် HTC က , ကမ္ဘာပေါ်မှာအကြီးမားဆုံး smart ဖုန်းထုတ်လုပ်သူတဦး။\nအဆိုပါ3စီးရီး 200000 ကျော်အရာ၏လူကြိုက်များ 1 နဲ့2စီးရီး၏ဗားရှင်းအသစ်ဖြစ်ပါသည်ဘာလင်, ပဲရစ်နှင့်မက်ဒရစ်အပါအဝင်ကြီးမားသောမြို့ကြီးတွေမှာ Scooter ခွဲဝေမှုအစီအစဉ်များအတွက်အသုံးပြုကြသည်။\nအဆိုပါ3Plus အား 86 km / h ၏ထိပ်တန်းမြန်နှုန်းများအတွက် 6,200 ဝပ်လျှပ်စစ်မော်တာရှိပါတယ်။ အဆိုပါ Scooter 4.7 စက္ကန့်အတွင်း 0-50 km / h ထံမှ accelerates ။\nအဆိုပါ Scooter နောက်ဆုံးပေါ်တက်စလာကားများ (Panasonic က 2170) တွင်အသုံးပြုသည့်ဘက်ထရီကဲ့သို့တူညီသောအမျိုးအစားဖြစ်ကြောင်းလီသီယမ်ဘက်ထရီအမျိုးအစားအသစ်တစ်မျိုးကိုအသုံးပြုသည်။ အဆိုပါဘက်ထရီ 170 ကီလိုမီတာထိရောက်သောမောင်းနှင်မှုအကွာအဝေးများကို 2.5 နာရီအတွင်းတရားစွဲဆိုနိုင်ပါတယ်။\nအဆိုပါ3စီးရီးအများပြည်သူအသုံးပြုရန်ဒီဇိုင်းရေးဆွဲသည်။ ဒါဟာ polypropylene လုပ်ထားတဲ့အသစ်တခုပတ်ဝန်းကျင်နဲ့သဟဇာတနှင့်အနိမ့်ကုန်ကျစရိတ်ပြန်လည်အသုံးပြုနိုင်သည့်ပစ္စည်းခန္ဓာကိုယ် shell ကိုထဲကဆောက်လုပ်ထားသည်။ ဒါဟာခြစ်ခံနိုင်ရည်နှင့်ရောင်စုံနီးပါးခိုငျမွဲဖြစ်ပါတယ်။\nအဆိုပါ Scooter အကျိုးရှိစွာ Scooter ခွဲဝေမှုအဘို့များစွာသောတီထွင်မှုပါရှိသည်။ အဆိုပါဒိုင်ခွက်ရိုးရှင်းသောနှင့်ကြမ်းတမ်းသောအများပြည်သူအသုံးပြုမှုကိုခံနိုင်ရည်ကို လုပ်. , Scooter တစ်ဦးဟိုတယ်အခန်းသော့ကိုကဲ့သို့ခရက်ဒစ်ကဒ်ပုံစံကိုသော့ကို အသုံးပြု. စတင်နိုင်ပါတယ်ခဲ့တာဖြစ်ပါတယ်။\nအဆိုပါ3စီးရီးချွေဖြစ်ဒီဇိုင်းပြုလုပ်ထားသည်။ ဒါဟာအများဆုံးနိုင်ငံများရှိအနိမ့်ကုန်ကျစရိတ်မှာအလွယ်တကူရရှိနိုင်ဖြစ်ကြောင်းအဓိကအားစံအစိတ်အပိုင်းများကိုအသုံးပြုသည်။ ဥပမာအားဖြင့်, ဘီးစံယူရိုအရွယ်အစားရှိသည်နှင့်စံတာယာ fit ။ အဆိုပါ Scooter လက်တွေ့ကျကျပြုပြင်ထိန်းသိမ်းမှုအခမဲ့ဖြစ်ပြီးအများဆုံးပုံမှန်အစည်းအဝေး Scooter ကားဂိုဒေါင်အားဖြင့်ဝန်ဆောင်မှုပေးနိုင်ပါသည်။\nအဆိုပါ Scooter နှစ်ခုခမောက်ကိုက်ညီသောရဲ့ buddy ထိုင်ခုံအောက်မှာကြီးမားတဲ့ 26.5 လီတာအခန်းရှိပါတယ်။\nအဆိုပါ Scooter မိုဘိုင်းဖုန်းခွက်ကိုင်ဆောင်သူနဲ့ USB တာဝန်ခံဆိပ်ကမ်းများရှိပါတယ်။\nအဆိုပါ Scooter စစ်မှန်သောမတ် Scooter ဖြစ်ပါတယ် Scooter apps များဝင်ရောက်ခွင့်များအတွက်မိုဘိုင်းဖုန်းဆက်သွယ်လိမ့်မည်။ အဆိုပါ Scooter ကိုအလွယ်တကူသော့မရှိဘဲ Scooter သော့ဖွင့်ဖို့ထိုကဲ့သို့သောစမတ်လက်ပတ်နာရီအဖြစ် devices များကိုချိတ်ဆက်နိုင်ပါတယ်။


ရဲတပ်ဖွဲ့၏ အချိန်ဆွဲမှုကြောင့် “မသေသင့်ပဲ လူတစ်ယောက် သေဆုံး သွားရလေခြင်း”ဆိုပြီး မချိတင်ကဲ ဖြစ်ကာ ရဲတွေအား ပြည်သူတွေ ပေါက်ကွဲ ဆဲဆိုနေကြတဲ့ ဖြစ်ရပ်ကြီး – Myanmar Magazine\nဖြစ်စဉ်မှာ ယနေ့ မနက် ၉နာရီကျော် သုခမှတ်တိုင်တွင် အိမ်စီးကားက ရှေ့ကားကို (ဖြည်းညှင်းစွာ) ဆောင့်မိသွားသဖြင့် ထိုအိမ်စီးကားမောင်းသူမှ ရှေ့ကား ဘာဖြစ်သွားလဲ ဟူသော အသိစိတ်ဖြင့် ကားပေါ်က ဆင်းကာ မေးမလို့ ပြင်နေချိန်မှာပဲ . .\nထိုသူမှာ ရုတ်တရက် နှလုံးဖောက်ကာ လဲကျသွားပါတယ်။\nဒါ့ကြောင့် ဘေးနားမှာ ရှိနေတဲ့ လူတွက ဝိုင်းဝန်း ပြစုပါတယ်။ထိုသူလည်း သတိလစ်နေတာ မဟုတ်သေးပါဘူး လဲရုံပဲ လဲနေတာပါ . . . ဒါ့ကြောင့် သူ့ကို ပြုစုနေတဲ့လူတွေကို သူ့ရဲ့မိသားစု အသိမိတ်ဆွေတွေကို ဆက်သွယ်နိုင်ဖို့ ဖုန်းထုတ်ပေးနိုင်ပါသေးတယ်။\nဒီအချိန်မှာ ရဲရောက်လာပါတယ်။ ပြည်သူတွေက အရေးပေါ်ကားလူနာတင်ယာဉ် ခေါ်ပေးပါ ဟု တောင်းဆိုပါတယ်။ ဒါကို ရဲက လူနာတင်ယာဉ် မခေါ်ပဲ သူတို့ ရဲအချင်းချင်း ခေါ်ပါတယ်။ြ ပီးတော့ ဒုရဲအုပ်ဆိုသူက စာအုပ်ကြီး ကိုင်ပြီး ဖြစ်စဉ်ကို မေးမြန်းနေပါတယ်။\nအာ့လို လူနာတင်ယာဉ် မခေါ်ပဲ ရဲတပ်ဖွဲ့က စာအုပ်ကြီးကိုင် စစ်ဆေးမေးမြန်းနေတော့ နှလုံးဖောက်နေတဲ့ အိမ်စီးကားပိုင်ရှင်ဟာပိုဆိုးလာပြီး နှုတ်ခမ်းတွေ ပြာကာ သေဆုံးသွားပါတော့တယ်။\nဒါ့ကြောင့် အနားမှာ ရှိတဲ့ ပြည်သူလူထုက ရဲတွေအား ဆဲဆို ပြစ်တင် ပြောဆိုကြပါတော့တယ် ။ “လူနာတင်ယာဉ်ကား အရေးပေါ်ကား ခေါ်လိုက်ရင် အသက်ရှင်နိုင်တဲ့သူ တစ်ယောက်အတွက်အရေးကြီးတာ မလုပ်ပဲ စာအုပ်ကြီးကိုင် စစ်မေးနေလို့ သေသွားရတယ် “ဆိုပြီး ဆဲဆို ပြစ်တင်ခဲ့ကြတာ ဖြစ်သလို ဝေဖန်မှုတွေလည်း ယခုအခါ မြှင့်တက်လာနေပါတယ်။ ဒီပုံစံ ဒီအချိုးတွေနဲ့ ဒီလိုရဲ ဆက်လုပ်နေအုံးမည်ဆိုရင်တော့ . . . ။\n“ကိုယ်တွေ့ကြုံသူ ပြောကြားချက် ”\n“20-9-2018 9:10Am သုခမှတ်တိုင်မှာ သေဆုံးသူအိမ်စီးကားက ရှေ့ကားကို သာသာလေး ဆောင့်မိပြီး ကားပေါ်က အဆင်း ဘာဖြစ်သွားလဲ မေးမလို့ပဲရှိသေး. . .\nသွသူလဲကျသွားတာကို ဘေးလူတွေက ဝိုင်းပြုစုတယ်\nစကားပြောနိုင်တယ် သူ့ဖုန်းကို သူ့ကိုပြုစုနေတဲ့လူကို\nထုတ်ပေးနိုင်တယ်. . .\nရဲရောက်လာတယ် Ambulance ခေါ်ပါဆိုတာကို\nဘေးက ဝိုင်းကြည့်နေတဲ့လူတွေကပါ ဝင်ဆဲတယ် . . .\nကောင်းတာပေါ့ . မအေLoL ရဲများ တစ်ခုခုဆို အမြဲတမ်းစာအုပ်ကိုင်ပြီး ဖြစ်စဉ်မေးနေ. . .\nသူတို့အချိန်ဆွဲတာနဲ့ တင်သေပြီ. . .\nစိတ်တိုလို့တင်တာ “ဆိုပြီး myint thet naingဆိုသော ကိုယ်တွေ့မျက်မြင် မြင်ခဲ့သူက ပြောပါတယ်။\n← ၇ရက်သားသမီး တစ်ပတ်စာ ဟောစာတမ်\n“ပစ်သွားလည်းချစ်မှာ-ကျွန်တော်က ချစ်နေဖို့ပဲ အရေးကြီးတယ်- ချစ်နေရရင် ကျေနပ်တယ်” လို့မွေးနေ့မှာပြောလိုက်တဲ့ ရွှေထူး →\nတပ်မတော်မှ ဗိုလ်ကြီးဆိုပြီး မိန်းမလာတောင်းသူကို မသင်္ကာလို့ စစ်ဆေးကြည့်ရာ\nSeptember 27, 2018 myanmarmagazine Comments Off on တပ်မတော်မှ ဗိုလ်ကြီးဆိုပြီး မိန်းမလာတောင်းသူကို မသင်္ကာလို့ စစ်ဆေးကြည့်ရာ